
Sfânta muceniţă Glicheria ($177) 
(13 mai) 


Materiale despre Sfânta muceniţă Glicheria: 


https://findependent.academia.edu/emystea/Sf-muc-Glicheria-(13-mai 


https://archive.org/details/ O steaemy?query=Glicheria 


SR 5 e 


Sfânta Glicheria (cuvântul glikos din greacă înseamnă dulce) a fost fiica unui gu- 
vernator roman. Ajungând săracă după moartea tatălui ei, Glicheria s-a stabilit în 
cetatea Traianopolis din Tracia. Sub domnia răului împărat Antoninus, Glicheria a 
fost pusă să aducă jertfe înaintea idolului lui Zeus. Glicheria şi-a desenat semnul 

Sfintei Cruci pe frunte şi atunci când prefectul Sabinus a întrebat-o unde îi este 
candela (căci cei care aduceau jertfă idolului trebuiau să poarte candele în mâini), 
Glicheria a arătat cu degetul spre fruntea ei şi a zis: „Aceasta este candela mea." 
La rugăciunile ei un fulger a lovit statuia lui Zeus şi a sfărâmat-o la pământ. Pre- 
fectul, înfuriat, a poruncit să fie biciuită şi aruncată în temniţă. EI a pecetluit uşile 
temniţei, în scopul ca nimeni să nu poată pătrunde la ea şi de a o omori pe fecioara 
Glicheria prin înfometare. Dar îngerul Domnului s-a pogorât în temniţă şi 1-a adus 
ei hrană din cer. După oarecare timp, când prefectul a socotit că Glicheria trebuie 
deja să fi murit de foame, el a deschis uşile temniţei şi a rămas uluit să o vadă pe 
fecioară vie, sănătoasă, luminoasă şi fericită. După aceasta Glicheria a fost arun- 
cată într-un cuptor de foc, dar a rămas nevătămată de el. Dar ieşind vie de acolo, ea 
a fost în cele din urmă aruncată la lei. Rugându-se lui Dumnezeu, această sfântă 
muceniţă fecioară şi-a dat sufletul în mâinile lui Dumnezeu, pentru care a îndurat 
cu vitejie multe chinuri. Ea a luat mucenicia cu cinste la anul 177. Din sfintele ei 
moaşte curgea mir înmiresmat, care vindeca tot felul de bolnavi ce sufereau de boli 
grele. 

Evanghelia şi Apostolul zilei 


21.Și ieşind de acolo, a plecat lisus în părţile Tirului şi ale Sidonului. 
22.Și iată o femeie cananeiancă, din acele ţinuturi, ieşind striga, zicând: 
Miluieşte-mă, Doamne, Fiul lui David! Fiica mea este rău chinuită de demon. 

23.E1 însă nu i-a răspuns nici un cuvânt şi apropiindu-se, ucenicii Lui Îl rugau, 
zicând: Slobozeşte-o, că strigă în urma noastră. 

24.lar EL răspunzând, a zis: Nu Sunt trimis decât către oile cele pierdute ale 
casei lui Israel. 

25.lar ea, venind, S-a închinat Lui, zicând: Doamne, ajută-mă. 

26.E1 însă, răspunzând, i-a zis: Nu este bine să iei pâinea copiilor şi s-o arunci 
câinilor. 

27.Dar ea a zis: Da, Doamne, dar şi câinii mănâncă din fărâmiturile care cad de 
la masa stăpânilor lor. 

28.Atunci, răspunzând, lisus i-a zis: O, femeie, mare este credinţa ta; fie ţie după 
cum voieşti. Şi s-a tămăduit fiica ei în ceasul acela. 


Apostol 


23.lar înainte de venirea credinţei, noi eram păziţi sub Lege, fiind închişi pentru 
credinţa care avea să se descopere. 

24. Astfel că Legea ne-a fost călăuză spre Hristos, pentru ca să ne îndreptăm din 
credinţă. 

25.lar dacă a venit credinţa, nu mai Suntem sub călăuză. 

26.Căci toţi sunteţi fii ai lui Dumnezeu prin credinţa în Hristos lisus. 

27.Căci, câţi în Hristos v-aţi botezat, în Hristos v-aţi îmbrăcat. 

28.Nu mai este iudeu, nici elin; nu mai este nici rob, nici liber; nu mai este parte 
bărbătească şi parte femeiască, pentru că voi toţi una sunteţi în Hristos lisus. 
29.lar dacă voi sunteţi ai lui Hristos, sunteţi deci urmaşii lui Avraam, 
moştenitori după făgăduinţă. 

1.Zic însă: Câtă vreme moştenitorul este copil, nu se deosebeşte cu nimic de rob, 
deşi este stăpân peste toate; 

2.Ci este sub epitropi şi iconomi, până la vremea rânduită de tatăl său. 

3. Tot aşa şi noi, când eram copii, eram robi înţelesurilor celor slabe ale lumii; 
4.lar când a venit plinirea vremii, Dumnezeu, a trimis pe Fiul Său, născut din 
femeie, născut sub Lege, 

5.Ca pe cei de sub Lege să-i răscumpere, ca să dobândim înfierea. 

In această lună (mai), ziua a treisprezecea - Sfânta muceniţă Glicheria (Minei) 


La Vecernie 


La Doamne strigat-am..., Stihirile pe 6, ale praznicului 3 şi ale sfintei 3, glasul al 4- 
lea . 


Stihirile sfintei, glasul al 4-lea: 
Podobie: Ca pe un viteaz... 


Prin ostenelile chinurilor tale te-ai logodit cu Stăpânul strălucind cu frumuseţile 
fecioriei; şi ca o zestre ai adus lui tăierea mădularelor şi moartea cea silnică, pu- 
rurea pomenită. Pentru aceea ai câştigat cămările de Mire cele cereşti Glicheria, 
rugându-te să se mântuiască cei ce cu credinţă te fericesc pe tine. 


Cugetarea şi împotrivirea sufletului tău mărită, s-a arătat foarte bărbătească şi vi- 
tează; căci întru slăbiciunea trupului, cu duh osârduitor ai călcat pe vrăjmaşul înce- 
pătorul de rele, strigând: Tu Doamne eşti puterea şi lauda robilor Tăi, Cela ce cu 
puterea nebiruită ai biruit pe cel puternic. 

Nici foamea, nici nevoia, nici lungimea durerilor, nici închisoarea cea silnică, nici 
cuptorul focului, nici aşternutul pietrelor, nu au putut să te despartă de dragostea 
lui Hristos, pururea pomenită. Pentru aceasta ai primit de la Dumnezeu dumne- 
zeiasca rouă, şi te-ai mutat de pe pământ şi din cele pământeşti, către viață, lăudată 
Glicheria. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Stihoavna praznicului. 


Tropar, glasul al 4-lea: Mieluşeaua Ta, lsuse, Glicheria, strigă cu mare glas: Pe 
Tine, Mirele meu, Te iubesc şi pe Tine căutându-Te, mă chinuiesc şi împreună mă 
răstignesc, şi împreună mă îngrop cu Botezul Tău; şi pătimesc pentru Tine, ca să 
împărăţesc întru Tine; şi mor pentru Tine, ca să viez pentru Tine; ci, ca o jertfă fără 
prihană, primeşte-mă pe mine, ceea ce cu dragoste mă jertfesc Ţie. Pentru rugă- 
ciunile ei, ca un milostiv, mântuieşte sufletele noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


La Utrenie 
Canoanele al praznicului cu Irmosul pe 8 şi al sfintei pe 4. 
Canonul Sfintei 
Cântarea 1 
Irmos: Veniţi, popoare să cântăm cântare lui Hristos Dumnezeu, cel ce a despărțit 
marea şi a trecut pe poporul pe care l-a slobozit din robia egiptenilor, că S-a prea 
mărit. 


Muceniţa Glicheria, umplând astăzi paharul cel de taină de bunătăţi şi de minunile 
ei, cheamă pe toţi credincioşii la băutură de veselie. 


Fiind luminată cu strălucirile muceniciei, stai înaintea Mirelui tău, Celui curat mu- 
ceniță, cerând să se izbăvească de greşelile pierzătoare de suflet, cei ce te laudă pe 
tine. 

Slavă Tatălui şi Fiului şi Sfântului Duh. 


Către chinuri, către dureri, către bătăi de multe feluri, fără frică ai mers muceniţă; 
căci ai avut ajutor şi împreună lucrător darul Duhului. 


Şi acum şi pururea şi în vecii vecilor. Amin (a Născătoarei de Dumnezeu) 

Toţi ne-am îmbogăţit de cunoştinţa lui Dumnezeu, cei ce te cunoaştem şi te cin- 
stim, Stăpână, pe tine Maica lui Dumnezeu şi Doamnă, întărind cu cuvintele şi cu 
faptele pecetluind. 

Cântarea a 3-a 


Irmos: Intăreşte-ne pe noi întru Tine... 


Aducându-ţi sângiurile ca nişte aromate şi mir lui Hristos, purtătoare de chinuri, te- 
ai adus Lui bună mireasmă, revărsând tuturor tămăduiri, muceniţă. 


Veselitu-s-a prin gând Stăpânul întru chinurile tale, ceea ce eşti podoaba muceni- 
cilor. Pentru aceea te-a dat pe tine dumnezeiască veselie în inimile credincioşilor. 


Slavă Tatălui şi Fiului şi Sfântului Duh. 


Prin rugăciunile tale cele către Dumnezeu mântuieşte-mă de amărăciunea pati- 
milor, Glicheria, ca să cânt şi să laud nevoinţele tale cele vitejeşti. 


Şi acum şi pururea şi în vecii vecilor. Amin (a Născătoarei de Dumnezeu) 

S-a rupt zidul cel din mijloc al blestemului celui de demult, şi vrajba s-a pierdut 
prin naşterea ta, Născătoare de Dumnezeu dăruită, şi noi oamenii ne-am unit cu în- 
geril. 

Irmosul: Intăreşte-ne pe noi întru Tine, Doamne, cela ce prin lemn ai omorât 
păcatul, şi frica Ta o sădeşte în inimile noastre, celor ce Te lăudăm pe Tine. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 

Pe Fecioara şi de Dumnezeu Născătoarea Maria iubind, ţi-ai păzit fecioria ta nestri- 
cată, şi din dragostea cea către Domnul îndemnându-te, cu bărbătesc cuget ai păti- 
mit până la moarte. Pentru aceasta, Glicherio, cu îndoită cunună, te-a încununat, pe 
tine Hristos Dumnezeu. 


Sedealna, glasul al 4-lea: 

Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 

Văzând mai-nainte veselia celor înţelegătoare, şi defăimând nestatornicia celor vă- 
zute, ţi-ai întărit gândul întru nădejdile cele dumnezeieşti. Drept aceea cu bucurie 
ai alergat către priveliştea pătimirii, şi ai surpat pe şarpele, şi ţi-ai împletit cunună 


de biruinţă frumoasă şi neveştejită, o Glicherio. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Cântarea a 4-a 


Irmos: Auzit-am, Doamne, glasul rânduielii Tale şi Te-am prea mărit pe Tine, 
Unule, lubitorule de oameni. 


Ucigând fiarele cele nevăzute ale patimilor, Glicheria, de fiarele cele văzute nu te- 
ai spăimântat. 


Văzând înaintea ochilor pe Domnul pe care II propovăduiai, purtătoare de ne- 
voințe, ai trecut cu vederea toate cele simţitoare. 


Slavă Tatălui şi Fiului şi Sfântului Duh. 


Cu picăturile sângiurilor, tale s-a stins focul deşertăciunii, şi pâraiele mulțimii 
dumnezeilor s-au înecat, prea fericită. 


Şi acum şi pururea şi în vecii vecilor. Amin (a Născătoarei de Dumnezeu) 


Cei ce cu bună credinţă te au pe tine părtinitoare şi nădejde sufletului, nu se vor 
ruşina Fecioară, Stăpână. 

Cântarea a 5-a 

Irmos: Lumina celor dintru... 

Primind înlăuntrul cugetului frica lui Dumnezeu, ai născut duhul mântuirii de măr- 
turisire şi de mucenicie, ceea ce eşti cu cuget viteaz, chinuindu-te minunat cu tărie, 
şi biruind începătoriile cele potrivnice. 

Ceea ce s-a unit cu tine prin curăție, râvnind patimii tale celei cinstite şi fericite, cu 
osârdie a pătimit aruncându-se în foc, Dătătorule de viață, Hristoase, strigând: Afa- 
ră de Tine pe alt Dumnezeu nu ştiu. 

Slavă Tatălui şi Fiului şi Sfântului Duh. 

Scoţând din izvorul mântuirii tămăduire pururea vie, te-ai aprins de setea muce- 
niciei, şi cu grăbire ai alergat, şi bând te-ai odihnit prin dorirea dragostei celei 
desăvârşite, mireasă a lui Dumnezeu. 

Şi acum şi pururea şi în vecii vecilor. Amin (a Născătoarei de Dumnezeu) 

Ceea ce eşti nor luminos al Soarelui, străluceşte-mi lumină, ca să-mi risipească 
întunericul păcatului. Dă-mi mână şi mă ridică pe mine care zac în noroiul pati- 
milor, Născătoare de Dumnezeu, ceea ce singură eşti chemarea cea de iznoavă a lui 
Adam celui căzut. 

Cântarea a 6-a 


Irmos: De adâncul greşellor... 


Luminându-te cu strălucirile Duhului, şi cu frumuseţile curăţiei fiind împodobită, 
stai acum înaintea Stăpânului Hristos, prea mărită. 


Săvârşind chinuirea cea cu adevărat bună, şi isprăvind călătoria bunei credinţe, ai 
primit de la Dumnezeu cununa dreptăţii cea după vrednicie. 


Slavă Tatălui şi Fiului şi Sfântului Duh. 


Strălucind muceniţă ca un soare de la apus, prin dar luminează inimile credin- 
cioşilor, şi cu razele pătimirii arde taberele dracilor celor întunecați. 

Şi acum şi pururea şi în vecii vecilor. Amin (a Născătoarei de Dumnezeu) 


Ştiindu-te pe tine veselie de cunoştinţă, Fecioară, lepăd acoperământul necuno- 
ştinței patimilor, prin rugăciunile tale, Stăpână. Slavă puterniciei tale, prea curată. 


Irmosul: De adâncul greşelilor fiind înconjurat, chem adâncul milostivirii Tale cel 
neurmat, din stricăciune, Dumnezeule, scoate-mă. 


Condacul și Icosul praznicului. 
Sinaxar 
Intru această lună în 13 zile, pomenirea Sfintei mucenite Glicheria. 


Stih: Ghcheriei amara încolțire a fiarei ce o a muşcat, 
Îi era mai dulce decât mierea cu adevărat. 

Glicheria în a treisprezecea zi, 

Prin muşcarea fiarei se săvârşi. 


Aceasta a fost în zilele împăratului Antonin şi a guvernatorului Sabin, în cetatea 
Traianopolei. Şi făcând jertfă guvernatorul idolilor în cetate, iar sfânta scrise cin- 
stita cruce în fruntea ei, şi merse la guvernatorul, numindu-se pe ea creştină şi roa- 
ba lui Hristos. Şi îndemnându-o guvernatorul ca să jertfească, a intrat în capişte şi 
făcând rugăciune către Dumnezeu, surpă jos idolul lui Dia şi-l zdrobi. Iar elinii ce 
erau acolo aruncând cu pietre asupra ei, nu o ajungeau. 


Deci o spânzurară de cosiţe şi o strujiră şi punându-o în temniţă, a dat poruncă să 
nu-i dea mâncare multe zile. Dar ea primind hrană prin înger, nici un rău n-a păti- 
mit; şi se îngrozi guvernatorul şi cei ce erau cu dânsul, căci intrând la dânsa în 
temniță şi găsind o strachină şi pâine şi lapte şi apă, măcar că era bine încuiată tem- 
niţa. 


După acestea o aruncă într-un cuptor de foc şi pogorându-se de sus rouă, se stinse 
focul şi ieşi nevătămată. Apoi îi despuiară capul până la frunte, şi-i legară mâinile 
şi picioarele, şi aşternându-i pietre o aruncară în temniţă. Şi fu dezlegată de înger 
din legături, însănătoşindu-o şi la cap. 


Pentru aceasta se cutremură Laodichie temnicerul şi îndată mărturisind pe Hristos i 
s-a tăiat capul. 

lar muceniţa aducându-se la guvernatorul, fu dată la fiare. Dintre care atingându-se 
una de dânsa atât de puţin cât nici rană nu s-a văzut, nici încolţitură, fără cât muş- 
cătură numai, şi-a dat sufletul la Dumnezeu, şi se îngropară sfintele ei moaşte în 
Iraclia Traciei. 


Tot în această zi, Sfântul mucenic Laodichie, păzitorul temniţei de sabie s-a să- 
vârșit. 


Stih: Cuvinte în mijlocul popoarelor Laodichie cel cinstit, 
Dumnezeu numindu-te, la moarte de sabie s-a osândit. 


Tot în această zi, pomenirea prea cuviosului părintelui nostru Serghie, mărtu- 
risitorul. 


Stih: Serghie cinstind icoana lui Dumnezeu ocări a suferit, 
Și întreagă pe cea după chip o a păzit. 


Acesta fiind de neam slăvit şi mare, şi după suflet s-a cunoscut mare. Deci stând 
înaintea împăratului Teofil cel prigonitor şi fără de Dumnezeu, pentru că se închina 
sfintelor icoane, şi legându-i-se grumazii cu o funie, a fost purtat şi înconjurat prin 
mijlocul uliţei celei pline de popor, scuipări şi ocări suferind şi luându-1-se toată 
averea, şi în temniţă ticăloşindu-se şi cu toată casa sa, tot odată cu femeia şi cu 
copiii fiind izgonit. Şi de necazurile străinătăţii îndestulându-se, şi luptându-se cu 
feluri de scârbe, a fost chemat de Dumnezeu, şi s-a dus ca să câştige vrednice răs- 
plătiri de la puitorul de nevoinţă Hristos. 


Tot în această zi, prea cuviosul părintele nostru Pavsicacos, episcopul Sinadei. 


Stih: Pavsicacos, odihna vieţii a aflat, 
Pe contenirea răutăţilor vieţii cu adevărat. 


Acest fericit avea patrie cetatea Apamiei, şi părinţi din cei aleşi şi de bun neam, şi 
hrăniţi cu adevărata credinţă creştinească. lar el tânăr încă fiind, se înfrâna pe sine 
cu postul, cu întinsa rugăciune şi cealaltă aspră petrecere. Pentru care s-a şi supus 
vieţii sihăstreşti şi se hrănea cu puţină pâine şi apă; şi întrebuințând meşteşugul 
doctoricesc, vindecând împreună trupurile şi sufletele, se ostășea şi asupra dracilor, 
şi-i izgonea, slăbănogirile le vindeca, gheboşările îndrepta, şi alte prea slăvite mi- 
nuni săvârşea. 

lar prin vădirea celui ce pe toate le face arătate făcându-se cunoscut patriarhului 
Constantinopolului, care era fericitul Chiriac, şi de el hirotonisit fiind, s-a trimis la 
biserica Sinadelor. 


Aici îndată cu praştia cuvântului a izgonit pe lupii cei gânditori, şi cu cuvântul cel 
ascuţit tăindu-i ca pe nişte mădulare putrede, i-a scos afară, ca să nu pricinuiască 
vreo vătămare părții celei sănătoase. Aşa turmelor sale dând netemere împreună şi 
vindecare, s-a dus la Constantinopol, şi întâlnind pe împăratul Mavrichie, şi 
vindecându-l de patima de care era stăpânit, l-a plecat ca prin hrisov să dăruiască 
cetăţii sale dajdia cea de peste an, care era o litră de aur. Aşa întorcându-se spre 
Sinada, şi ajungând la locul ce se numeşte Solun, prin singură rugăciunea a făcut să 
izvorască apă ca să mângâie setea celor ce călătoreau. 


Deci, aşa bine şi plăcut lui Dumnezeu vieţuind, şi la mulţi făcându-se pricină de 
mântuire, şi-a schimbat viaţa şi s-a mutat către cele dorite. 


Tot în această zi, Sfântul Sfinţitul mucenic Alexandru, episcopul Tiberianilor de 
sabie s-a săvârşit. 


Stih: Capul sfințitului bărbat sabia I-a tăiat, 
Și nevoinţa cu preoţia a împreunat. 


Tot în această zi, cuviosul Nichifor presbiterul mânăstirii Efesului cu pace s-a 
săvârşit. 
Stih: Nichifor taberele dracilor a surpat, 


ŞI prin faptă purtător de biruinţă la Dumnezeu s-a mutat. 


Tot în această zi, se săvârşesc înnoirile cinstitei şi dumnezeieştii Biserici a Prea- 
sfintei Stăpânei noastre Împărătesei a toate, care se află în ostrovul Sfintei Gli- 
cheria. 


Tot în această zi. cuviosul Eftimie cel nou ctitorul mânăstirii Ivirilor din Aton, 
cu pace S-a săvârşit. 


Stih: Curată jertfă Eftimie a jertfit, 
Și ca soarele în Aton a strălucit. 


Tot în această zi, cuviosul loan iviritul, tatăl pomenitului Eftimie cu pace s-a 
săvârşit. 

Stih: De cele veselitoare ale vieţii, o loane te depărtezi, 
Și acum întru bunătăţile Domnului te desfătezi. 


Tot în această zi, cuviosul Gheorghie iviritul, rudenie pomenitului Eftimie, cu 
pace s-a săvârşit. 


Stih: Acolo locuieşte unde este neamul rudenie, 
Lauda cuvioşilor drept cugetătorule Gheorghie. 


Tot în această zi, cuviosul Gavriil iviritul care a auzit dumnezeiesc glas, şi a Scos 
din mare, icoana cea făcătoare de minuni a Maicii Domnului ce se zice Por- 
tărița, cu pace S-a săvârşit. 


Stih: Icoana Preacuratei, tu Gavriile cu străin chip o ai primit, 
O, de trei ori fericite! de cât dar te-ai împărtăşit. 


Tot în această zi, monahii cuvioşi mucenici iviriţi, care au înfruntat pe latino- 
cugetătorii; pe împăratul zis Mihail şi pe patriarhul loan Becul, în mare fiind 
aruncați S-au Săvârşit. 


Stih: La înecare pentru dogmele părinteşti v-aţi dat. 
Și la limanurile cele cinstite v-aţi aşezat. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: Chipul cel de aur în câmpul Deira fiind cinstit, cei trei tineri au defăimat 
porunca cea prea fără de Dumnezeu; şi fiind aruncaţi în mijlocul focului, răco- 
rindu-se cântau: Bine eşti cuvântat, Dumnezeul părinţilor noştri 

Văzând frumuseţea lui Hristos ca într-o oglindă înţelegătoare a curăției, dumne- 
zeieşte ai dorit de dânsa, pururea pomenită; și prin chinuire alergând după Dânsul, 
cântai: Bine eşti cuvântat, Dumnezeul părinţilor noştri. 

Fiind îmbrăcată cu podoabă frumoasă, împestrită cu vopselile sângiurilor, ai arătat 
podoaba bunei credinţe purtătoare de chinuri, tuturor celor ce laudă cu credinţă şi 


cântă: Bine eşti cuvântat, Dumnezeul părinților noştri. 


Slavă Tatălui şi Fiului şi Sfântului Duh. 

Aruncându-te în cuptor, nu ai ars, căci Cel ce a mântuit în Babilon pe cei trei tineri, 
a schimbat focul în rouă, prea mărită. 


Şi acum şi pururea şi în vecii vecilor. Amin (a Născătoarei de Dumnezeu) 

lată Preacurată, că te slavosloveşte toată firea pământenilor, foarte minunându-se 
de taina naşterii tale, prea curată, şi cu bucurie strigând Celui ce a răsărit din tine: 
Bine eşti cuvântat, Dumnezeul părinţilor noştri. 

Cântarea a 8-a 

Irmos: Pe Dumnezeu, care S-a pogorât... 

Având iubit pe Hristos Mirele cel înţelegător al curăţiei te-ai împodobit pe sineți cu 
curăţia cugetului şi cu osteneli dumnezeieşti, şi cu Dânsul te-ai logodit prin muce- 
nicie, purtătoare de chinuri, Glicheria. 

Zdrobirea membrelor tale înţeleaptă, a subțiat măiestriile vrăjmaşilor, şi curgerea 
sângiurilor a uscat pâraiele cele rele ale nedumnezeirii, arătând nouă noian de mi- 
nuni. 

Binecuvântăm pe Tatăl şi pe Fiul şi pe Sfântul Duh, Domnul. 

Tu te-ai arătat cu adevărat via cea cu mult rod a Săditorului făpturii, Glicheria, pur- 
tând strugurii ce s-au stors în linurile muceniciei, şi varsă vinul umilinţei, celor ce 
cu credinţă lui Hristos strigă: Tineri binecuvântaţi-L, preoţi lăudaţi-L, popoare prea 
înălțaţi-L întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 
Mântuieşte-ne şi te milostiveşte spre noi, ceea ce mai presus de cuvânt ai născut pe 
Milostivul Dumnezeu, ridicând din mijloc văpăile gândurilor, şi arşiţa patimilor, 
prin rugăciunile tale prea curată Născătoare de Dumnezeu Fecioară. 


Irmosul: 


Să lăudăm, bine să cuvântăm şi să ne închinăm Domnului, cântindu-l şi prea înăl- 
țându-L pe Dânsul întru toţi vecii. 

Pe Dumnezeu, care S-a pogorât în cuptorul cel cu foc la tinerii evreieşti şi văpaia 
întru răcoreală o a prefăcut, ca pe Domnul lăudaţi-L lucrurile şi îl prea înălțaţi întru 
toţi vecii. 


Cântarea a 9-a 
Irmos: Pe Dumnezeu, Cuvântul... 


Ridicându-te mai presus de toată dorirea trupească, pentru dragostea Mirelui tău, 
cinstită, ai poftit viaţă fără de trup. Pentru aceea dimpreună cu îngerii văzând după 
înţeles pe Hristos iubitul tău II slăveşti, ca pe unul mai iubit decât toate. 


După muncile cele multe, curatul tău duh ţi-ai dat Domnului, la a căruia suire s-au 
veselit cetele cereşti şi Hristos te-a încununat cu dreapta Lui cea prea puternică, că- 
ci după lege te-ai nevoit, muceniţă Glicheria. 


Slavă Tatălui şi Fiului şi Sfântului Duh. 


Dănţuieşti acum bucurându-te, împreună cu îngerii înaintea feţei Ziditorului tău, 
luminându-te cu razele ce pururea curg de acolo; adu-ţi aminte dar şi de noi cei ce 
cu credință săvârşim mărită pomenirea ta, Glicheria, purtătoare de chinuri, prea 
lăudată. 


Şi acum şi pururea şi în vecii vecilor. Amin (a Născătoarei de Dumnezeu) 


Ceea ce te pleci glasurilor celor ce cu fierbințeală ţi se roagă, care eşti scăparea cre- 
dincioşilor, izbăveşte, milostiveşte-te, Stăpână, păzeşte de vătămare şi de toată 
viclenia vrăjmaşilor pe cei ce cu credinţă şi cu dragoste te slăvesc pururea. 


Irmosul: Pe Dumnezeu, Cuvântul cel din Dumnezeu, care cu negrăită înţelepciu- 
ne a venit să înnoiască pe Adam, cel căzut rău prin mâncare întru stricăciune, din 
Sfânta Fecioară negrăit întrupându-Se, pentru noi credincioşii, cu un gând întru 
laude îl slăvim. 


Și cealaltă slujbă a Utreniei după rânduială şi Otpustul. 

Canon de rugăciune către Sfânta muceniţă Glicheria 


Troparul Sfintei muceniţe Glicheria, glasul al 4-lea: Mieluşeaua Ta, lisusc, 
Glicheria, strigă cu glas mare: pe Tine, Mirele meu, te iubesc şi pe Tine căutându- 
Te mă chinuiesc şi împreună mă răstignesc şi împreună mă îngrop cu Botezul Tău 
şi pătimesc pentru Tine, ca să împărăţesc întru Tine şi mor pentru tine, ca să viez 
pentru 'Tine ci, ca o jertfă fără de prihană, primeşte-mă pe mine ceea ce cu dragoste 
mă jertfesc Ție. Pentru rugăciunile ei, ca un milostiv, mântuieşte sufletele noastre. 


Cântarea 1 

Irmos: Veniţi, popoare să cântăm cântare lui Hristos Dumnezeu, cel ce a despărțit 
marea şi a trecut pe poporul pe care l-a slobozit din robia egiptenilor, că S-a prea 
mărit. 

Stih: Sfântă muceniţă Glicheria, roagă-te lui Dumnezeu pentru noi. 


Sfânta muceniţă Glicheria, umplând astăzi paharul cel de taină de bunătăţi şi de 
minunile ei, cheamă pe toţi credincioşii la băutură de veselie. 


Stih: Sfântă muceniţă Glicheria, roagă-te lui Dumnezeu pentru noi. 

Fiind luminată cu strălucirile muceniciei, stai înaintea Mirelui tău celui curat, 
muceniţă, cerând să se izbăvească de greşelile pierzătoare de suflet, cei ce te laudă 
pe tine. 


Slavă Tatălui şi Fiului şi Sfântului Duh. 


Către chinuri, către dureri, către bătăi de multe feluri, fără frică ai mers muceniţă 
căci ai avut ajutor şi împreună lucrător harul Duhului. 


Şi acum şi pururea şi în vecii vecilor. Amin (a Născătoarei). 

Toţi ne-am îmbogăţit de cunoştinţa lui Dumnezeu, cei ce te cunoaştem şi te cinstim 
stăpână, pe tine Maica lui Dumnezeu şi Doamnă, întărind cu cuvintele şi cu faptele 
pecetluind. 

Cântarea a 3-a 

Irmos: Întăreşte-ne pe noi întru Tine... 


Stih: Sfântă muceniţă Glicheria, roagă-te lui Dumnezeu pentru noi. 


Aducându-ţi sângiurile ca nişte aromate şi mir lui Hristos, purtătoare de chinuri, te- 
ai adus lui bună mireasmă, revărsând tuturor tămăduiri, muceniţă. 


Stih: Sfântă muceniţă Glicheria, roagă-te lui Dumnezeu pentru noi. 


Veselitu-s-a prin gând Stăpânul întru chinurile tale, ceea ce eşti podoaba muce- 
nicilor pentru aceea te-a dat pe tine dumnezeiască veselie în inimile credincioşilor. 


Slavă Tatălui şi Fiului şi Sfântului Duh. 


Prin rugăciunile tale cele către Dumnezeu, mântuieşte-mă de amărăciunea pati- 
milor, Glicheria, ca să cânt şi să laud nevoinţele tale cele vitejeşti. 


Şi acum şi pururea şi în vecii vecilor. Amin (a Născătoarei). 
S-a rupt zidul cel din mijloc al blestemului celui de demult şi vrajba s-a pierdut 


prin naşterea ta, Născătoare de Dumnezeu dăruită şi noi oamenii ne-am unit cu 
îngerii. 

Irmosul: Intăreşte-ne pe noi întru Tine, Doamne, cel ce prin lemn ai omorât 
păcatul şi frica Ta o sădeşte în inimile noastre, celor ce Te lăudăm pe Tine. 


Cântarea a 4-a 


Irmos: Auzit-am, Doamne, glasul rânduielii Tale şi Te-am prea mărit pe Tine, 
Unule, lubitorule de oameni. 


Stih: Sfântă muceniţă Glicheria, roagă-te lui Dumnezeu pentru noi. 


Ucigând fiarele cele nevăzute ale patimilor, Glicheria, de fiarele cele văzute nu te- 
ai înspăimântat. 


Stih: Sfântă muceniţă Glicheria, roagă-te lui Dumnezeu pentru noi. 


Văzând înaintea ochilor pe Domnul pe care îl propovăduiai, purtătoare de nevoinţe, 
al trecut cu vederea toate cele ale simţurilor. 


Slavă Tatălui şi Fiului şi Sfântului Duh. 


Cu picăturile sângiurilor tale, s-a stins focul deşertăciunii şi pâraiele mulţimii zei- 
lor s-au înecat, prea fericită. 


Şi acum şi pururea şi în vecii vecilor. Amin (a Născătoarei). 


Cei ce cu dreaptă credinţă te au pe tine părtinitoare şi nădejde sufletului, nu se vor 
ruşina, Fecioară stăpână. 


Cântarea a 5-a 

Irmos: Lumina celor dintru... 

Stih: Sfântă muceniţă Glicheria, roagă-te lui Dumnezeu pentru noi. 

Primind înlăuntrul cugetului frica de Dumnezeu, ai născut duhul mântuirii de măr- 
turisire şi de mucenicie, ceea ce eşti cu cuget viteaz, chinuindu-te minunat cu tărie 


şi biruind puterile cele potrivnice. 


Stih: Sfântă muceniţă Glicheria, roagă-te lui Dumnezeu pentru noi. 

Ceea ce s-a unit cu Tine prin curăţie, râvnind patimi Tale celei cinstite şi fericite, 
cu osârdie a pătimit aruncându-se în foc, Dătătorule de viaţă, Hristoase, strigând: 
afară de Tine pe alt Dumnezeu nu ştiu. 

Slavă Tatălui şi Fiului şi Sfântului Duh. 

Scoţând din izvorul mântuirii tămăduire pururea vie, te-ai aprins de setea muce- 
niciei şi cu grăbire ai alergat şi bând te-ai odihnit prin dorirea dragostei celei 
desăvârşite, mireasă a lui Dumnezeu. 

Şi acum şi pururea şi în vecii vecilor. Amin (a Născătoarei). 

Ceea ce eşti nor luminos al Soarelui, străluceşte-mi lumină, ca să-mi risipească 
întunericul păcatului. Dă-mi mână şi mă ridică pe mine care zac în noroiul pati- 
milor, Născătoare de Dumnezeu, ceea ce singură eşti chemarea cea din nou a lui 
Adam celui căzut. 

Cântarea a 6-a 

Irmos: De adâncul greşellor... 


Stih: Sfântă muceniţă Glicheria, roagă-te lui Dumnezeu pentru noi. 


Luminându-te cu strălucirile Duhului şi cu frumuseţile curăţiei fiind împodobită, 
stai acum înaintea Stăpânului Hristos, prea mărită. 


Stih: Sfântă muceniţă Glicheria, roagă-te lui Dumnezeu pentru noi. 


Săvârşind chinuirea cea cu adevărat bună şi isprăvind călătoria dreptei credinţe, ai 
primit de la Dumnezeu cununa dreptăţii cea după vrednicie. 


Slavă Tatălui şi Fiului şi Sfântului Duh. 


Strălucind, muceniţă, ca un soare de la Apus, prin har luminează inimile credin- 
cioşilor şi cu razele pătimirii arde taberele demonilor celor întunecaţi. 


Şi acum şi pururea şi în vecii vecilor. Amin (a Născătoarei). 

Știindu-te pe tine veselie de cunoştinţă, Fecioară, lepăd acoperământul necu- 
noştinţei patimilor, prin rugăciunile tale, Stăpână. Slavă puterniciei tale, prea cu- 
rată. 


Irmosul: De adâncul greşelilor fiind înconjurat, chem adâncul milostivirii Tale cel 
neurmat, din stricăciune, Dumnezeule, scoate-mă. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călăto- 
resc. Că pentru noi s-a născut Prunc Tânăr, Dumnezeu, cel mai înainte de veci. 


Pe Fecioara şi de Dumnezeu Născătoarea Maria iubind, ţi-ai păzit fecioria ta ne- 
stricată şi din dragostea cea către Domnul îndemnându-te, cu bărbătesc cuget ai 
pătimit până la moarte pentru aceasta Glicheria, cu îndoită cunună, te-a încununat 
pe tine Hristos Dumnezeu. 


Cântarea a 7-a 

Irmos: Chipul cel de aur în câmpul Deira fiind cinstit, cei trei tineri au defăimat 
porunca cea prea fără de Dumnezeu; şi fiind aruncaţi în mijlocul focului, răco- 
rindu-se cântau: Bine eşti cuvântat, Dumnezeul părinţilor noştri 

Stih: Sfântă muceniţă Glicheria, roagă-te lui Dumnezeu pentru noi. 

Văzând frumuseţea lui Hristos ca într-o oglindă înţelegătoare a curăției, dumne- 
zeieşte ai dorit de dânsa, pururea pomenită şi prin chinuire alergând după Dânsul, 
cântai: Bine eşti cuvântat Dumnezeul părinților noştri. 

Stih: Sfântă muceniţă Glicheria, roagă-te lui Dumnezeu pentru noi. 

Fiind îmbrăcată cu podoabă frumoasă, împestrită cu vopselele sângiurilor, ai arătat 
podoaba dreptei credinţe purtătoare de chinuri, tuturor celor ce laudă cu credinţă şi 
cântă: Bine eşti cuvântat Dumnezeul părinților noştri. 


Slavă Tatălui şi Fiului şi Sfântului Duh. 


Aruncată fiind în cuptor, nu ai ars, căci Cel ce a mântuit în Babilon pe cei trei 
tineri, a schimbat focul în rouă, prea mărită. 

Şi acum şi pururea şi în vecii vecilor. Amin (a Născătoarei). 

lată, Preacurată, că te măreşte toată firea pământenilor, foarte minunându-se de tai- 
na naşterii tale, prea curată şi cu bucurie strigând Celui ce a răsărit din tine: Bine 
eşti cuvântat Dumnezeul părinţilor noştri. 

Cântarea a 8-a 

Irmos: Pe Dumnezeu, care S-a pogorât... 

Stih: Sfântă muceniţă Glicheria, roagă-te lui Dumnezeu pentru noi. 

Având iubit pe Hristos Mirele cel înţelegător al curăției, te-ai împodobit pe sine-ţi 
cu curăţia cugetului şi cu osteneli dumnezeieşti şi cu Dânsul te-ai logodit prin mu- 
cenicie, purtătoare de chinuri, Glicheria. 


Stih: Sfântă muceniţă Glicheria, roagă-te lui Dumnezeu pentru noi. 


Zdrobirea membrelor tale, înţeleaptă, a subțiat măiestriile vrăjmaşilor şi curgerea 
sângiurilor a uscat pâraiele cele rele ale necredinţei, arătând nouă noian de minuni. 


Binecuvântăm pe Tatăl şi pe Fiul şi pe Sfântul Duh, Domnul. 

Tu te-ai arătat cu adevărat via cea cu mult rod a săditorului făpturii, Glicheria, 
purtând strugurii ce s-au stors în teascurile muceniciei şi varsă vinul umilinţei, ce- 
lor ce cu credinţă lui Hristos strigă: Tineri binecuvântaţi-L, preoți lăudaţi-L, po- 
poare prea înălţaţi-L întru toți vecii. 

Şi acum şi pururea şi în vecii vecilor. Amin (a Născătoarei). 

Mântuieşte-ne şi te milostiveşte spre noi ceea ce mai presus de cuvânt ai născut pe 
Milostivul, văpăile gândurilor şi arşiţa patimilor, prin rugăciunile tale, prea curată 
Născătoare de Dumnezeu Fecioară. 


Irmosul: 


Să lăudăm, bine să cuvântăm şi să ne închinăm Domnului, cântindu-l şi prea înăl- 
țându-L pe Dânsul întru toţi vecii. 

Pe Dumnezeu, care S-a pogorât în cuptorul cel cu foc la tinerii evreieşti şi văpaia 
întru răcoreală o a prefăcut, ca pe Domnul lăudaţi-L lucrurile şi îl prea înălţaţi întru 
toţi vecii. 


Cântarea a 9-a 
Irmos: Pe Dumnezeu, Cuvântul... 
Stih: Sfântă muceniţă Glicheria, roagă-te lui Dumnezeu pentru noi. 


Ridicându-te mai presus de toată dorirea trupească, pentru dragostea Mirelui tău, 
cinstită, ai poftit viaţă fără de trup. Pentru aceea dimpreună cu îngerii văzând după 
înţeles pe Hristos iubitul tău îl slăveşti, ca pe unul mai iubit decât toate. 


Stih: Sfântă muceniţă Glicheria, roagă-te lui Dumnezeu pentru noi. 


După chinurile cele multe, curatul tău duh ţi-ai dat Domnului, la a cărui suire s-au 
veselit Cetele cerești şi Hristos te-a încununat cu dreapta Lui cea prea puternică, 
căci după lege te-ai nevoit, muceniţă Glicheria. 


Slavă Tatălui şi Fiului şi Sfântului Duh. 


Dănţuieşti acum bucurându-te, împreună cu îngerii înaintea feţei Ziditorului tău, 
luminându-te cu razele ce pururea curg de acolo; adu-ţi aminte dar şi de noi cei ce 
cu credință săvârşim mărită pomenirea ta, Glicheria, purtătoare de chinuri prea 
lăudată. 


Şi acum şi pururea şi în vecii vecilor. Amin (a Născătoarei). 


Ceea ce te pleci glasurilor celor ce cu fierbinţeală şi se roagă, care eşti scăparea 
credincioşilor, izbăveşte, milostiveşte-te, Stăpână, păzeşte de vătămare şi de toată 
viclenia vrăjmaşilor pe cei ce cu credinţă şi cu dragoste te slăvesc pururea. 


Irmosul: Pe Dumnezeu, Cuvântul cel din Dumnezeu, care cu negrăită înţelepciu- 
ne a venit să înnoiască pe Adam, cel căzut rău prin mâncare întru stricăciune, din 
Sfânta Fecioară negrăit întrupându-Se, pentru noi credincioşii, cu un gând întru 
laude îl slăvim. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, popo- 
rului Tău celui nou, numit cu numele Tău, îndurările Tale dăruieşte-i, Hristoase 

Dumnezeule. Veseleşte cu puterea Ta pe bine credincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Văzând mai înainte veselia celor înţelegătoare şi defăimând nestatornicia celor 
văzute, ţi-ai întărit gândul întru nădejdile cele dumnezeieşti. Drept aceea cu 
bucurie ai alergat către priveliştea pătimirii şi ai surpat pe şarpele şi ţi-ai împletit 
cunună de biruinţă frumoasă şi neveştejită, o, Sfântă muceniţă Glicheria. 

Acatistul Sfintei muceniţe Glicheria (13 mai) 


Rugăciunile începătoare 


În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 
Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Apoi: 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Luminându-te cu strălucirea Duhului Sfânt şi cu frumuseţile cele nestricăcioase 
fiind împodobită, stai acum înaintea Domnului Hristos, Sfântă muceniță Glicheria. 
Ceea ce asculţi cu îndurare, curgerea lacrimilor noastre, şterge-ne cu milă durerea. 
Iar noi te slăvim: Bucură-te, Sfântă muceniță Glicheria, întipărind semnul Sfin- 
tei Cruci în sufletele noastre! 


Icosul 1 

Îngerii cei minunaţi din Ceruri, au fost uimiţi de tine, Sfântă muceniţă Glicheria, 
tânără fecioară având în inimă puterea şi curajul unui războinic al Domnului Hri- 
stos. Caută şi spre noi, cei înfricoşaţi de luptele duhovniceşti, dă-ne din tăria ta lar 
noi îţi strigăm: 

Bucură-te, făclie încununată de mucenicie; 

Bucură-te, iubindu-L pe Hristos mai mult decât viaţa însăşi; 

Bucură-te, că te-ai răstignit împreună cu EI; 

Bucură-te, că te-ai îngropat deodată cu EI; 

Bucură-te, că murind pentru El ai primit veşnicia; 

Bucură-te, jertfă fără de prihană; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 2 

Fiind o fecioară de neam bun din Tracia, ai rămas orfană, Sfântă Glicheria şi cre- 
zând în Hristos, îţi petreceai zilele în casa de rugăciuni a credincioşilor din orașul 
Trianopole. Aveai mare evlavie la Maica Domnului, după Domnul Hristos şi ţi-ai 
logodit fecioria cu Mirele cel nestricăcos, pe care Îl chemai neîncetat: Aliluia! 


Icosul 2 

În vremurile acelea erau puţini cei care se temeau de Dumnezeu, iar cei credincioşi 
trăiau în pericol de a fi uciși, căci închinătorii la idoli îi vânau ca să îi omoare pe 
toți cei care nu jerfeau idolilor. Te rugăm, sfântă muceniţă, să ne aperi de închi- 
nătorii la idoli din vremurile noastre şi te lăudăm așa: 

Bucură-te, că ne izbăvești de chinuri; 

Bucură-te, că ne fereşti de ispite; 

Bucură-te, că ne aprinzi lumina credinţei; 

Bucură-te, că aduci lămurire acolo unde e ceaţă; 

Bucură-te, că limpezeşti gândurile; 

Bucură-te, că ne arăţi drumul bun; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 3 

Sabin, ighemonul a hotărât o zi anume pentru a aduce jerfte zeiţei Dia prin sărbă- 
toarea numită Lampadoforia, adică "purtarea de lumină”, iar în ziua praznicului 
toți cetăţenii au alergat cu lumânări aprinse la capişte. Creştinii nu s-au dus, dar tu, 
Sfântă Glicheria, te-ai înfățișat printre păgâni, chemându-L pe Dumnezeu: Aliluia! 


Icosul 3 

Având inima plină de râvnă pentru Dumnezeu şi însemnându-ţi fruntea cu semnul 
Sfintei Cruci, ai stat înaintea ighemonului, sfântă muceniță, cerând să aprinzi tu 
mai întâi focul pentru jertfe cu făclia nestinsă cea scrisă pe frunte, iar noi te slăvim: 
Bucură-te, că ai cerut să se stingă toate celelalte făclii; 

Bucură-te, că te-ai rugat adânc lui Dumnezeu; 

Bucură-te, că I-ai cerut să zdrobească idolul; 

Bucură-te, că Dumnezeu ţi-a ascultat rugăciunea; 

Bucură-te, că a venit un tunet înfricoșător; 

Bucură-te, că idolul s-a zdrobit de pământ; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 4 

Ighemonul și popii cei păgânești s-au înfuriat şi au poruncit poporului să te omoare 
cu pietre, dar nici o piatră nu se atingea de tine, Sfântă Glicheria, făcându-se o gră- 
madă mare care te înconjura. Păgânii te-au acuzat că eşti fermecătoare, dar tu le-ai 
răspuns: „Puterea lui Hristos, care lucrează în mine, mustră rătăcirea voastră, iar 
ajutorul Lui risipește muncile pe care le aduceţi asupra mea”, chemându-L pe 
Dumnezeu: Aliluia ! 


Icosul 4 

Fiindcă furia îl orbea, ighemonul a poruncit să fii aruncată în temniță, sfântă bine- 
cuvântată şi, acolo, ai primit vizita preotului creştin, Filocrat care te-a însemnat cu 
semnul Sfintei Cruci pe frunte ca să te întărească întru Domnul, iar noi îţi strigăm: 
Bucură-te, că a doua zi ai fost iar chemată în adunare; 

Bucură-te, că nu ai vrut să jertfeşti idolilor; 

Bucură-te, că ţi-au smuls carnea, de pe trup, cu unghii de fier; 

Bucură-te, că au vrut să îţi zdrobească faţa; 

Bucură-te, că Îngerul Domnului i-a îngrozit pe muncitorii tăi; 

Bucură-te, că aceștia au căzut, ca morţi, lângă tine; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 5 

Păgânul cel nemilos, a poruncit atunci să te ducă în temniță și să te chinuie cu foa- 
mea şi cu setea mai multe zile, sigilând uşa temniţei cu inelul lui, Sfânta noastră 
Glicheria, căci el nu vroia să se închine lui Dumnezeu: Aliluia! 


Icosul 5 

După multe zile, a venit să vadă dacă mai trăieşti, însă rupând sigiliul de la ușă şi 
intrând te-a găsit dezlegată de legături şi având înaintea ta o pâine curată, lapte şi 
un pahar de apă, Sfântă Glicheria. Ne bucurăm și te slăvim: 

Bucură-te, că păgânul n-a înţeles că Dumnezeu te hrănea pe tine, roaba Sa; 
Bucură-te, că a poruncit să te ducă după el, în cetatea Eraclia; 

Bucură-te, că, de departe, te-au întâmpinat creştinii ca pe o adevărată mărturisitoa- 
re a lui Hristos; 

Bucură-te, că te-au fericit pentru pătimirile tale pentru Domnul; 

Bucură-te, că episcopul Dometie a făcut rugăciuni pentru tine; 

Bucură-te, că a cerut ca Dumneze să te întărească până la sfârşitul chinurilor; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 6 

A doua zi te-au scos iar în privelişte, sfântă fecioară, ispitindu-te și încercând să te 
înfricoşeze, dar tu ai stat dreaptă şi nu te-ai lăsat amăgită de mrejele diavolului, 
avându-L pe Dumnezeu alături: Aliluia! 


Icosul 6 

Ne mai răbdând, ighemonul te-a aruncat în cuptorul de foc, de unde ai ieșit nevătă- 
mată stând ca pe rouă şi stingându-l, Sfântă Glicheria, apoi a poruncit să îţi jupoaie 
pielea capului şi să te închidă în temniţă dezbracată, legată pe o piatră ascuţită. Ne 
cutremurăm de puterea lui Dumnezeu, care a fost cu tine şi te lăudăm: 

Bucură-te, că Îngerul Domnului a venit la miez de noapte; 

Bucură-te, că te-a dezlegat de legături şi te-a tămăduit; 

Bucură-te, că temnicerul Laodichie a vrut să se omoare când te-a găsit; 

Bucură-te, că el a crezut că tu ai scăpat şi în locul tău e altă femeie; 

Bucură-te, că i-ai spus taina vindecării tale, iar el a crezut în Dumnezeu; 

Bucură-te, că a murit ca mucenic, ighemonul tăiându-i capul; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 7 

Văzând că nu te poate birui cu înşelăciunile lui, ighemonul a hotărât să te dea la 
moarte aruncându-te la fiarele sălbatice, Sfântă Glicheria, iar tu te rugai lui Dum- 
nezeu: Aliluia! 


Icosul 7 

Ajungând în arena cu fiarele, o leoaică s-a apropiat de tine şi ţi-a lins picioarele, iar 
tu, sfântă binecuvântată, te-ai rugat lui Dumnezeu să îți primească jertfa şi să nu te 
lipsească de cununa darurilor Lui, iar noi te chemăm: 

Bucură-te, că ai mers veselă la moarte; 

Bucură-te, că ştiai că e singura cale de întâlnire cu Mirele cel iubit; 

Bucură-te, că nu ai avut teamă; 

Bucură-te, că Duhul Sfânt a îmblânzit fiarele sălbatice; 

Bucură-te, că ai avut credinţă neclintită; 

Bucură-te, că ai fost înveșmântată în haina muceniciei; 

Bucură-te, Sfântă muceniţă Glicheria, întipărind semnul Sfintei Cruci în sufle- 
tele noastre! 

Condacul 8 

În timp ce te rugai, adânc lui Dumnezeu, Sfântă Glicheria, s-a auzit un glas din 
Cer: "Am auzit rugăciunea ta, vino la Mine cu pace, că uşile Împărăției Cerului s- 
au deschis ție!” Iar tu te-ai bucurat: Aliluia! 


Icosul 8 

În acea clipă, o altă leoică s-a apropiat de tine şi te-a mușcat fără să curgă sânge 
sau să îţi facă vreo rană, sfântă fecioară, tu ţi-ai dat sufletul cu pace în mâinile 
Domnului, iar fiarele au intrat cu pace înapoi în culcuşul lor. Credincioşii care erau 
de faţă, au strigat așa: 

Bucură-te, vas nepătat al curăţiei trupești,; 

Bucură-te, mac înroşit de sângele mucenicesc; 

Bucură-te, floare de câmp jertfită pentru Dumnezeu; 

Bucură-te, că ai zburat în Rai pe aripi de Heruvim; 

Bucură-te, că te-au primit acolo corurile de Serafimi; 

Bucură-te, fecioară cu evlavie la Maica Domnului; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 9 

Asupra ighemonului, chiar în acel ceas, a venit o boală, că s-a umflat tot de apă şi a 
murit pe stradă, fără să mai poată să ajungă acasă, căci nu a vrut să se închine 
Dumnezeului Adevărat şi să Îi cânte: Aliluia! 


Icosul 9 

Episcopul Dometie a luat sfintele tale moaşte, Sfântă muceniță Glicheria şi le-a 
îngropat, nu departe de cetatea Eracliei, din care a început a izvori mir tămăduitor, 
care vindeca toate bolile. Ne rugăm şi noi să ne ajuţi, Sfânta noastră şi te chemăm 
aşa: 

Bucură-te, că Dumnezeu te-a încununat cu darul vindecărilor; 

Bucură-te, că tămăduieşti neputinţa celor speriaţi; 

Bucură-te, că alungi umbrele nopții care chinuie copii; 

Bucură-te, că linişteşti sufletele tulburate de diavoli; 

Bucură-te, că aduci pacea în casele frământate de ceartă; 

Bucură-te, că limpezeşti gândurile celor mânioși; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 10 

Sufletul tău a fost înveşmântat în virtute, sfântă binecuvântată, devenind cetate de 
necucerit pentru vrăjmași, trăind ca un Inger pe pământ şi odihnindu-te acum cu 
Ingerii din Ceruri, slăvindu-L pe Dumnezeu neîncetat: Aliluia! 


Icosul 10 

Fiori de emoție ne trec inimile când ne gândim la tăria ta, tânără fecioară care te-ai 
înfățişat singură la mărturisirea credinţei, ştiind chinurile care te aşteptau şi ne ru- 
găm să sădeşti şi în noi puterea credinţei, care te-a îndemnat să Îi ceri lui Dumne- 
zeu să zdrobească idolul, crezând că așa va fi, fără să vezi, ştiind fără să cunoşti, că 
Dumnezeu va asculta, simțind că dacă glasul e curat şi inima plină de credință, 
Domnul Hristos îți va împlini rugăciunea. Primeşte aceste smerite laude de la noi, 
Sfântă Glicheria: 

Bucură-te, cea însemnată cu Sfânta Cruce pe frunte; 

Bucură-te, că din ea ţi-ai luat curaj; 

Bucură-te, că Sfânta Cruce te-a ocrotit; 

Bucură-te, că aşa gândurile tale nu au fost înşelate de cel viclean; 

Bucură-te, că aşa inima ta nu s-a plecat la ispitirile păgânului; 

Bucură-te, că aşa sufletul tău a rămas credincios Domnului până la capăt; 
Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 11 
Eşti făcătoare de minuni, Sfântă Glicheria, cei din ţara Traciei având mare evlavie 
la tine, mulțumindu-l lui Dumnezeu că le-a dat o asemenea ocrotitoare: Aliluia! 


Icosul 11 

La sfintele tale moaşte s-au închinat credincioşii de-a lungul secolelor, printre care 
chiar şi împărați, iar tu le-ai dat fiecăruia vindecare, după măsura credinţei. Te che- 
măm şi noi să ne ajuţi: 

Bucură-te, că stârpeşti uneltirile demonilor; 

Bucură-te, că ai zdrobit-o pe zeiţa Dia cu rugăciunile tale; 

Bucură-te, că sfărâmi şi idolii din vieţile noastre; 

Bucură-te, că ne aduci cumpătarea şi modestia; 

Bucură-te, că te rogi să avem smerenie; 

Bucură-te, că nu ne lași să ne avântăm în mândrie; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 12 

O parte din sfintele tale moaşte se află în Insula Lemnos, sfântă muceniţă acolo 
unde au ajuns pe mare şi moaştele Sfintei muceniţe Eufimia, care fusesră prigonite 
de necredinicoşi şi aruncate în apă, ca să se piardă. Ne bucurăm și Îl slăvim pe 
Dumnezeu: Aliluia ! 


Icosul 12 

Cei care au găsit sicriul cu moaştele Sfintei Eufimia nu ştiau ale cui sunt, dar te-au 
văzut pe tine în vedenie, Sfântă muceniţă Glicheria, venind spre corabia lor, iar din 
corabie a ieşit în întâmpinarea ta o fecioară foarte frumoasă şi v-aţi îmbrățișat cu 
dragoste. Te rugăm, Sfântă Glicheria, ridică rugăciuni la Dumnezeu pentru noi şi 
noi te lăudăm aşa: 

Bucură-te, că ai întâmpinat-o pe fecioara care ieşise din corabie; 

Bucură-te, că i-ai spus: „Bucură-te, muceniţa lui Hristos, fericită Eufimia!”; 
Bucură-te, că ţi-a răspuns: „Bucură-te, muceniţă a lui Hristos, fericită Glicheria!”; 
Bucură-te, că apoi v-aţi sărutat și v-aţi despărțit; 

Bucură-te, că ne descoperi sfinte moaşte, dacă Dumnezeu așa rânduiește; 
Bucură-te, că, prin tine, aflăm numele cele de trebuinţă; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


Condacul 13 (de 3 on) 

O, Sfântă muceniță Glicheria, fecioară iubitoare cu nume dulce, primeşte aceste 
laude, aduse din adâncul durerii noastre şi izbăvindu-ne de boli, necazuri şi ispite, 
schimbă lacrimile noastre amare în dulceaţă, ca să gustăm de pe acum bucuria în- 
destulării cu nectarul Împărăției lui Dumnezeu, pe care Îl slăvim: Aliluia! 


Se spune apoi, iarăşi: 


Icosul 1 

Îngerii cei minunaţi din Ceruri au fost uimiţi de tine, Sfântă muceniţă Glicheria, 
tânără fecioară având în inimă puterea și curajul unui războinic al Domnului Hri- 
stos. Caută şi spre noi, cei înfricoşaţi de luptele duhovniceşti, dă-ne din tăria ta. lar 
noi îți strigăm: 

Bucură-te, făclie încununată de mucenicie; 

Bucură-te, iubindu-L pe Hristos mai mult decât viaţa însăși; 

Bucură-te, că te-ai răstignit împreună cu EI; 

Bucură-te, că te-ai îngropat deodată cu EI; 

Bucură-te, că murind pentru El ai primit veşnicia; 

Bucură-te, jertfă fără de prihană; 

Bucură-te, Sfântă muceniță Glicheria, întipărind semnul Sfintei Cruci în sufle- 
tele noastre! 


şi Condacul 1 

Luminându-te cu strălucirea Duhului Sfânt şi cu frumuseţile cele nestricăcioase 
fiind împodobită, stai acum înaintea Domnului Hristos, Sfântă muceniţă Glicheria. 
Ceea ce asculţi cu îndurare, curgerea lacrimilor noastre, şterge-ne cu milă durerea 
Iar noi te slăvim: Bucură-te, Sfântă muceniţă Glicheria, întipărind semnul Sfin- 
tei Cruci în sufletele noastre! 


Apoi, se zice această: 
Rugăciune 


Celei ce s-a arătat mai frumoasă ca o floare, care s-a adus pe sine, jertfă de sânge 
Dumnezeului celui Adevărat, Sfintei muceniţe Glicheria îi aducem această cântare. 


Ai fost fiică de neam bun, dar ai ales neamul cel veşnic, al Domnului Hristos cu 
care te-ai cununat, Sfântă Glicheria, fără să te gândeşti la pătimirile trupului, do- 
rind să zbori spre Ceruri şi călcând peste vrăjmașul diavol prin credinţa în 
Dumnezeu şi în Sfânta Cruce. Te-ai însemnat cu semnul Sfintei Cruci şi prin acea- 
sta ai biruit toate ispitirile şi chinurile, fiind mereu lângă tine Îngerul Domnului, 
care îți vindeca rănile trupești. 


Te chemăm şi noi, cei ce viețuim acum în mucenicia zilelor noastre, unii pătimind 
mai mult, alții mai puţin, dar toţi având nevoie de rugăciunile tale la tronul Sfintei 
Treimi. Ne închinăm cu semnul Sfintei Cruci şi te rugăm să îl întipăreşti în sufle- 
tele noastre, ca să rămânem drepți în mărturisirea numelui lui Dumnezeu până la 
sfârșitul vieții. 


Eşti luminată de strălucirea muceniciei, Sfântă Glicheria şi stai înaintea Mirelui tău 
cel curat, pe care roagă-L să ne izbăvescă de greşelile, care ne duc la pierzare şi să 
ne primească în dulceaţa Raiului, să auzim şi noi, ca tine, cuvintele Lui: "Am auzit 
rugăciunea ta, vino la Mine cu pace, că ușile Împărăției Cerului s-au deschis ţie!” 
unde să Îi cântăm veşnic slava Sfintei Treimi: Tatălui, Fiului şi Sfântului Duh, în 
vecii vecilor. Amin! 


Rostim, apoi rugăciunea: Cuvine-se, cu adevărat, să te fericim pe tine, Născătoare 
de Dumnezeu, cea pururea fericită şi prea nevinovată şi Maica Dumnezeului no- 
stru. Ceea ce ești mai cinstită decât Heruvimii şi mai mărită, fără de asemănare, 

decât Serafimii, care fără stricăciune, pe Dumnezeu Cuvântul ai născut, pe tine, 
cea cu adevărat Născătoare de Dumnezeu, te mărim. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei muceniţe Glicheria şi ale tuturor 
Sfinților, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2022/06/01/acatistul-sfintei- 
mucenite-glicheria-13-mai/ 


https://salutis8.wordpress.com/2023/05/12/acatistul-sfintei-mucenite-glicheria/ 

Imnografie 


Condacul Sfintei muceniţe Glicheria: Pe Fecioara şi de Dumnezeu Născătoarea 
Maria iubind, ţi-ai păzit fecioria ta nestricată, şi din dragostea cea către Domnul 
îndemnându-te, cu bărbătesc cuget ai pătimit până la moarte. Pentru aceasta Gli- 
cheria, cu îndoită cunună, te-a încununat pe tine Hristos Dumnezeu. 


Troparul Sfintei muceniţe Glicheria: Mieluşeaua Ta, lisuse, Glicheria, strigă cu 
glas mare: pe Tine, Mirele meu, te iubesc şi pe Tine căutându-Te mă chinuiesc şi 
împreună mă răstignesc, şi împreună mă îngrop cu Botezul Tău; şi pătimesc pentru 
Tine, ca să împărăţesc întru Tine; şi mor pentru tine, ca să viez pentru Tine; ci, ca o 
jertfă fără de prihană, primeşte-mă pe mine ceea ce cu dragoste mă jertfesc Ţic. 
Pentru rugăciunile ei, ca un Milostiv mântuiește sufletele noastre. 


(Video) Troparul Sfintei muceniţe Glicheria - Interpret: Otilia Simeria: 
https://doxologia.ro/tropare/video-sfanta-mucenita-glicheria-tropar 


Troparul Sfintei muceniţe Glicheria (în limba greacă): 


https://doxologia.ro/video/slujbe/alte-slujbe/troparul-sfintei-mucenite-glicheria-limba- 
greaca 

Vieţile Sfinţilor - Pătimirea Sfintei muceniţe Glicheria şi a lui Laodichie, 
păzitorul temniţei 


Cuvant Ortodox - Sfinţii mucenici Glicheria şi Laodichie, păzitorul temniţei - 13 
mai: 
https://www.youtube.com/watch ?v=emecdOx6xZĂI&list=PLQe0OKKQ08KEng0OrTrjJeA 


ZQUdgitZwp&index=32 


ie se se 


În anul dintâi al domniei lui Antonin, păgânul împărat al Romei, stăpânea în Grecia 
cea din Europa, ighemonul Sabin. 


Creştinii, care vieţuiau în Traianopol, cetatea Traciei, se adunau în toate zilele într- 
o casă mică de rugăciuni şi acolo se rugau lui Dumnezeu, cerând cu multă durere 
de inimă pacea şi înmulțirea Bisericii. Căci atunci erau puţini cei ce se temeau de 
Dumnezeu şi acei care erau, se primejduiau de izgonire. 


Impăratul Antonin, ţinându-se de rătăcirea elinească, aducea jertfe necuraţilor idoli 
şi pentru aceasta, a trimis pretutindeni porunca sa cea fărădelege, ca cei care nu se 
închină idolilor, să fie ucişi. 


Ajungând acea poruncă în Tracia, Sabin ighemonul a mers cu ea şi în Traianopoli, 
arătând-o poporului şi a hotărât o zi în care să săvârşească prăznuirea marelui zeu 

Die, care se chema lampadoforia, adică purtare de lumină. Acea prăznuire era să 
fie după trei zile de la venirea ighemonului în acea cetate. 


În cetatea aceea era o fecioară de neam bun, anume Glicheria, fiica lui Macarie, 
care mai înainte fusese antipat la Roma. Fa, plecând de la Roma cu părinţii săi în 
părțile acelea, a rămas orfană. Crezând ea în Hristos şi alăturându-se creştinilor, 
umbla cu dânşii în toate zilele în casa de rugăciuni şi se ruga lui Hristos Dumnezeu 
şi Preacuratei Fecioare Maria, către care şi-a câştigat deosebită dragoste, după 
Hristos Fiul lui Dumnezeu şi sârguindu-se să urmeze fecioriei celei curate şi-a 
los o di fecioria sa Dior zi său. lar către dies lini anda. | 


Credincioşii ziceau către dânsa: "Toţi dorim să ne punem sufletele pentru Domnul 
nostru!" 


Iar ea iarăşi grăia către dânşii: 


Iar credincioşii se rugau pentru dânsa. 


După trei zile, sosind praznicul cel hotărât, toţi cetăţenii, cu lumânări aprinse, 
alergau la capiştea lui Die. 


Atunci, fericita fecioară Glicheria, aprinzându-şi cu râvnă inima sa după Domnul 
Dumnezeul său şi însemnându-şi fruntea cu semnul Sfintei Cruci, a mers cu 
iai la aceeaşi da pisie şi stând în a Baja a zis către iai aici | 


Ighemonul a zis către dânsa: "Dar unde este făclia ta, cu care vei începe aprinderea 
jertfelor?” 

Sfânta Glicheria a zis: 


lar ighemonul, neînţelegând cele grăite de dânsa, a zis: "Apropie-te şi jertfeşte tu 


întâi”. 


Zis-a sfânta: 


Atunci ighemonul a poruncit să stingă făcliile. Sfânta Glicheria, stând la un loc 
înalt, ca să se poată vedea de popor şi-a descoperit fruntea şi a arătat scris pe dânsa 
semnul Crucii lui Hristos şi a zis către toţi cei ce priveau spre dânsa: 


Apoi, ridicându-şi ochii şi înălțându-şi mâinile către cer, a zis: - 


Sfânta, rugându-se astfel lui Dumnezeu, s-a făcut deodată un tunet înfricoşat şi a 
căzut la pământ idolul lui Die, sfărâmându-se în mii de bucăţi, pentru că era făcut 
din piatră. lar ighemonul şi popii cei păgâneşti, văzând acest lucru, s-au aprins de 
mânie şi au poruncit poporului s-o omoare cu pietre; deci, aruncând ei cu pietre 
spre dânsa, acelea nu se atingeau de ea, ci cădeau împrejurul ei, făcându-se o 
grămadă mare, ca şi cum acele pietre ar fi fost aşezate cu mâna. lar păgânii, 
necunoscând puterea lui Dumnezeu, numeau pe sfânta "fermecătoare"; iar ea le 
zicea: 


Atunci ighemonul a poruncit ca, legând-o, să o ducă în temniţă şi acolo să o 
străjuiască până a doua zi, zicând către străjeri: "Păziţi-o, ca să nu scape cu vrăjile 
sale, că apoi va zice că Dumnezeul ei a izbăvit-o şi astfel va înşela pe mulți”. 

Iar Sfânta a zis către dânsul: Î 


“ Acestea zicându-le, s-a dus în tem- 


niţă. 


Pe când Sfânta Glicheria şedea în temniţă, a venit la dânsa Filocrat, preotul lui 
Dumnezeu, cercetând pe cea legată pentru Hristos. 


Iar Sfânta a grăit către dânsul: W 


Atunci preotul, însemnând-o cu Sfânta Cruce, i-a zis: "Însemnarea lui Hristos să-ți 
ajute la scopul tău şi Însuşi Hristos să-ţi fie ţie mire duhovnicesc, ungându-te pe 
tine cu darul Său, ca să-ţi dobândeşti dorinţa”. Filocrat, întărind-o pe ea întru 
Domnul şi dându-i pace, s-a dus. 


A doua zi, ighemonul Sabin a mers la curtea împărătească, unde voia să muncească 
pe Sfânta Glicheria şi punând-o înaintea judecății, a zis către dânsa: "Glicherio, te- 
ai plecat să aduci jertfă marelui zeu Die, căruia 1 se închină şi împăratul cu jertfe?" 


puns-a Sfânta: | 


lar ighemonul a grăit iarăşi: "Jertfeşte, până nu încep a te munci”. 


Bălan muceniţa: "Dumnezeul meu mă va munci pe mine, dacă te voi 


Zis-a ighemonul: "Atunci doreşti să mori?" 


Răspuns-a muceniţa: 

Atunci ighemonul a poruncit să o spânzure cu părul de un lemn de muncă şi cu 
unghii de fier să-i strujească trupul ei, până ce va muri. Deci, fiind spânzurată şi 
strujită, nu simţea dureri în trupul său din muncile cele ce i se făceau ei, zicând 
către muncitor: 


Aşa grăind sfânta, slujitorii cei ce o munceau au încetat; iar 
ighemonul, văzând pe muceniţă că biruieşte muncile, a poruncit să o pogoare de la 
muncire şi să-i sfărâme faţa ei. 


Atunci sfânta a zis: 


Apoi, privind spre cer, a grăit: 


Astfel grăind sfânta către Dumnezeu, muncitorii o băteau peste faţa ei; dar 
îndată a stat lângă dânsa îngerul Domnului şi a îngrozit pe cei ce o munceau, 
încât au căzut ca nişte morți. 


Deci, ighemonul, nevăzând pe îngerul care i s-a arătat ei, a grăit către dânsa: 
"Spune, Glicherio, pentru ce nu te supui poruncii împărăteşti?" 


Sfânta răspunse: UGIR DORI CEE SO SEE 


Ighemonul zise: "Porunca singurului stăpânitor al Romei, care a poruncit să păzim 
această părintească şi veche lege şi să ne închinăm zeilor”. 


Grăit-a sfânta: | 

Ighemonul zise: "Fă ceea ce-ţi poruncesc, ca să nu mori, ca o femeie amăgită, de o 
moarte rea!" 


Muceniţa răspunse: | 


Atunci ighemonul a poruncit să o ducă în temniţă pe sfânta muceniţă şi s-o 
chinuiască mai multe zile cu foamea şi cu setea. Deci, sfânta a mers în temniţă, 
bucurându-se şi intrând înăuntru, înălța laude lui Dumnezeu şi-L slăvea, grăind: 


Trecând trei zile, ighemonul a zis tribunului: "la inelul meu şi să te duci să 
pecetluieşti temniţa în care se păzeşte fermecătoarea aceea". Tribunul, ducându-se, 
a pecetluit uşa şi a poruncit să fie strajă tare împrejurul temniţei, ca să nu dea 
cineva hrană sau băutură celei ce şedea înăuntru. 


Iar îngerii lui Dumnezeu aduceau Sfintei muceniţe Glicheria, hrană neştiută şi 
băutură nespusă şi întăreau pe mireasa lui Hristos. 


După câteva zile, ighemonul, având să se ducă în cetatea Eracliei, a venit la 
temniță să vadă pe muceniţă, ca s-o ducă după el. Dar, văzând pecetea întreagă i se 
părea că a murit de foame şi de sete, că de atunci trecuseră multe zile. Deci, 
deschizând uşa, a văzut-o dezlegată din legături, având înaintea sa un blid, în care 
era pâine curată, lapte şi apă într-un pahar. Deci, s-a mirat de aceea, pentru că 
ticălosul n-a înţeles că Dumnezeu hrănea pe roaba Sa. Atunci a poruncit s-o scoată 
ŞI s-o ducă după el în Eraclea. 


lar ea înălța mulţumiri lui Dumnezeu, grăind: - 

Sfânta, mulţumind astfel lui Dumnezeu, a fost dusă la FEraclea. Ighemonul, 
ajungând mai înainte acolo, aducea jertfă în capiştea lui Die; iar creştinii care erau 
în cetate, auzind de sfânta muceniţă a lui Hristos, Glicheria, cum a pătimit în 
Traianopoli şi că o aduce în cetatea lor, au ieşit în întâmpinarea ei afară din cetate, 
ca la trei stadii, cu episcopul lor, cinstitul Dometie şi văzând-o, i-au fericit 
pătimirile ei pentru Hristos. 


lar episcopul a făcut pentru dânsa rugăciune către Dumnezeu, zicând: "Hristoase, 
lumina cea nestinsă, luminătorule al celor ce sunt în întuneric şi povăţuitorule al 
celor rătăciți, Cel ce ai trecut pe Moise prin mare la uscat şi pe Faraon l-ai înecat, 
pe Tine Te rugăm ca să fii povăţuitor acestei roabe a Ta întru mărturisirea prea 
sfântului Tău nume". 


Deci, sfânta a fost dusă în cetate şi păzită în legături. A doua zi, ighemonul a so- 
cotit s-o ardă cu foc, dacă nu va jertfi idolilor; deci, punând-o de faţă la judecată, 1- 
a zis: "Te-ai socotit oare, Glicherio, ca să aduci jertfă zeilor?" 


sil ioana s-a îngrădit cu semnul Sfintei Cruci şi a zis: 


Grăind astfel sfânta, a aruncat-o în cuptor şi îndată s-a pogorât rouă din cer şi a 
stins văpaia focului, iar sfânta stătea în cuptor ca o curată mieluşea, cântând cu- 
vintele acestea: 

Apoi a ieşit din cuptor, neavând nici o vătămare. Dar, ighemonul, socotind acea 
nevătămare de foc putere vrăjitorească, a poruncit să-i jupoaie pielea de pe cap. 
Deci, pe când slujitorii făceau acest lucru, sfânta muceniţă striga către Dumnezeu, 
zicând: | | iej 


Ighemonul, socotind că acele cuvinte ale ei şi răbdarea cea bărbătească sunt spre 
batjocura lui, a poruncit să ducă pe muceniţă în temniţă şi legând-o de mâini şi de 
picioare, s-o pună goală pe o piatră ascuţită. Dar, îngerul Domnului, venind la 
miezul nopţii, a luminat temniţa şi a dezlegat pe sfânta din legături; iar pielea cea 
jupuită a tămăduit-o şi a făcut-o la loc pe capul ei, încât nu era nici o urmă de rană, 
ci toată era întreagă, sănătoasă, luminoasă şi frumoasă la faţă. 


A doua zi, ighemonul a poruncit să aducă pe Sfânta muceniţă Glicheria iarăşi la 
cercetare. Deci, păzitorul temniţei, cel cu numele Laodichie, deschizând temniţa şi 
intrând, a văzut pe sfânta dezlegată din legături şi sănătoasă şi nu a cunoscut că 
este Glicheria; pentru aceasta voia să se omoare, părându-i-se că ea a scăpat, 
fiindcă se temea de cumplitele munci ale ighemonului. 


Iar zi mta_a zis către cl: WND ROIOOS Na E a ăi it O Si 


Infricoşându-se el, a zis: "Miluieşte-mă pe mine, ca să nu mor de spaimă; cred în 
Dumnezeul Cel ce îți ajută ție!" 


Atunci sfânta a zis: WODERROOGRNIER DO IISUS ȘI TE ata 


Scoţând-o el din temniţă, s-a legat cu legăturile ei şi astfel mergea la ighemon în 
urma ei. Văzând ighemonul acel lucru, a zis: "De ce ai făcut aceasta, Laodichie? 
Unde este cea legată, care ţi s-a încredinţat ție?" 


Laodichie a zis: "lată, aceasta este, care stă de față la judecata ta şi care în noaptea 
trecută strălucind cu dumnezeiasca lumină şi-a luat frumuseţea feţei cea dintâi, 
fiind tămăduită cu mâna sfântului înger cel trimis de Dumnezeu la dânsa, care a 

dezlegat-o din legături şi cu care şi eu m-am legat. Deci, văzând minunile lui 
Dumnezeu, am crezut şi eu în El şi voiesc să fiu părtaş acestei morţi”. 


Ighemonul, umplându-se de mânie, a zis: "Să se taie ticălosul acesta şi vom vedea 
de va veni Hristos să-i ajute!" 


lar când Laodichie era să fie tăiat pentru Hristos, şi-a ridicat ochii în sus şi a 
strigat: "Dumnezeul creştinilor, numără-mă şi pe mine în împărăţia Ta, cu roaba Ta 
Glicheria". 

Iar Sfânta Glicheria se ruga lui Dumnezeu pentru dânsul, zicând: 


| ] „1 Laodichie, auzind acestea, a zis "Amin". După aceasta i-au 
tăiat capul cu toporul; iar trupul lui, luându-l creştinii, l-au îngropat cu cinste. 


Apoi ighemonul a zis către Sfânta muceniţă Glicheria: "Ştim pe tatăl tău, că a fost 
de neam bun; iar cine îţi ajută ţie nu ştim, tu singură să ne spui nouă”. 


Răspuns-a sfânta: 


Atunci ighemonul a poruncit să o dea fiarelor spre mâncare. Deci, sfânta mergea cu 
veselie spre acele fiare ca spre un ospăț şi a stat la locul de unde ies fiarele. O leo- 
aică mare, răcnind şi venind, s-a aplecat la piei nule stie lingându-i 1 ler 


Deci, sfânta, ri dicândui. 5 ochii spre sti a zis: 


cae îi în Mit ap că mie intii Ci a dei 


Apoi a venit spre sfântă altă leoaică, care, apropiindu-se, a muşcat-o, însă nu 1-a 
făcut nici o rană şi nici un semn pe trupul ei. Astfel şi-a dat muceniţa sfântul său 
suflet în mâinile lui Dumnezeu; iar fiarele au intrat în culcuşul lor. lar asupra 

ighemonului, chiar în acel ceas, a venit o boală cumplită şi cu osteneala apei s-a 
umplut şi foarte s-a umflat şi a murit pe stradă, neajungând la casa sa. 


Mergând episcopul Dometie, a luat trupul cel mult pătimitor al Sfintei muceniţe 
Glicheria, l-a îngropat cu cinste la un loc frumos din Tracia, aproape de cetatea 
Eracliei şi după aceea a izvorât mir tămăduitor din cinstitele ei moaşte, care 
vindecă toate bolile, întru slava Tatălui, a Fiului şi a Sfântului Duh, a unuia 
Dumnezeu în 'Treime, căruia şi de la noi păcătoşii să-l fie Lui cinste, slavă şi 
închinăciune, acum şi pururea şi în vecii vecilor. Amin. 

Sfânta muceniţă Glicheria - drumul spre sfinţenie 


Surpând idolul păgânilor, Sfânta Ghlicheria a fost aspru chinuită şi, în cele din 
urmă, aruncată fiarelor şi ucisă de acestea. 


ie e se 


Trăind în vremea împăratului Antonin, în cetatea Traianopolei, Sfânta Glicheria a 
mers la guvernatorul ce adusese jertfă idolilor şi a mărturisit că este creştină. A 
surpat idolul, zdrobindu-l, iar necredincioşii aruncau cu pietre asupra ei, dar nu 
reuşeau să o lovească. 


Atunci a fost spânzurată de cosiţe şi apoi aruncată în temniţă, fără a-i fi adusă 
mâncare zile întregi. Dar îngerul Domnului îi dădea pâine şi lapte, iar când 
guvernatorul şi paznicii au văzut acest lucru, s-au îngrozit. Și au chinuit-o în 
nenumărate feluri, dar ea se păstra nevătămată. 

Drept aceea, temnicerul Laodichie s-a convertit la dreapta credință, murind de 
sabie. 


lar Sfânta Glicheria a fost aruncată fiarelor şi, sfâşiată de acestea, şi-a dat sufletul 
în mâinile Domnului, trupul ei fiind îngropat în Iraclia Traciei. 

Sinaxar - Pomenirea Sfintei muceniţe Glicheria 


In această lună (mai), în ziua a treisprezecea, pomenirea Sfintei muceniţe Gli- 
cheria. 


Aceasta a trăit în zilele împăratului Antonin şi a guvernatorului Savin, în cetatea 
Traianopolei. Şi aducând guvernatorul jertfă idolilor în cetate, sfânta a făcut 
semnul cinstitei cruci pe frunte şi a mers la guvernator, declarând că este creştină şi 
roaba lui Hristos. 


Și îndemnând-o guvernatorul ca să jertfească, ea a intrat în capişte şi făcând 
rugăciune către Dumnezeu, a surpat idolul lui Dia şi l-a zdrobit. lar păgânii ce erau 
acolo aruncau cu pietre asupra ei şi nu o ajungeau. 


De aceea au spânzurat-o de cosiţe şi au strujit-o şi au pus-o în temniţă, dându-se 
poruncă să nu i se dea mâncare multe zile. Dar ea primind hrană prin înger, nici un 
rău n-a pătimit şi intrând la dânsa în temniţă şi găsind o strachină şi pâine şi lapte şi 
apă, cu toate că temniţa era încuiată s-au îngrozit guvernatorul şi cei ce erau cu el. 


După aceea a fost supusă la multe felurite chinuri şi rămânând nevătămată, a făcut 
pe temnicerul Laodichie să se cutremure şi să mărturisească pe Hristos, pentru care 
i s-a tăiat capul. 

lar sfânta a fost dată la fiare şi aşa şi-a dat sufletul la Dumnezeu şi se îngropară 
sfintele ei moaşte în Iraclia Traciei. 

Sinaxar - Sfânta muceniţă Glicheria 


——— 


SPINI DI 


Sfânta muceniţă Glicheria s-a născut în oraşul Traianoupleos („oraşul lui 
Traian”), în secolul al II-lea al erei creştine, atunci când împărat era Antoninus 
Pius (138-161 d. H.). Tatăl său se numea Makărios şi fusese înalt dregător al 
Imperiului. Din fragedă vârstă, Glicheria a îmbrăţişat creştinismul şi a primit o 
educaţie creştină temeinică. Când dregătorul Savin a aflat despre Glicheria, a 
poruncit ca tânăra Glicheria să fie adusă înaintea lui. Dând dovadă de multă 
bunăvoință, tânăra fecioară s-a prezentat în faţa aceluia, având însemnat pe frunte 
semnul cinstitei Cruci, şi nu a şovăit să mărturisească cu curaj şi putere credinţa în 
Mântuitorul şi Izbăvitorul lisus Hristos. 


Atunci când dregătorul a chemat-o pe Glicheria ca să aducă jertfe idolilor, aceasta 
a mărturisit iarăşi credinţa ei în Hristos. Mai apoi, a început să se roage, zicând: 
„Doamne, Dumnezeule, Atotţiitorule, Tu, care eşti slăvit prin Crucea Hristosului 
Tău de către robii tăi, Tu, care te-ai arătat celor trei tineri şi 1-ai izbăvit din cuptorul 
cel de foc, Tu, care ai închis gura leilor şi l-ai arătat biruitor pe robul tău, Daniil, 
Tu, care l-ai zdrobit pe Baal şi ai nimicit pe balaur şi ai distrus chipul făcut de 
mână al împăratului Nabucodonosor, Tu, Doamne, lisuse Hristoase, Mielul 
neprihănit şi curat al Lui Dumnezeu, vino, coboară-Te la mine, smerita roaba Ta, şi 
zdrobeşte idolul (Zeus) cel creat prin meşteşug omenesc, şi împrăştie jertfa lor cea 

rea”. Imediat ce a terminat rugăciunea, s-a auzit o bubuitură ca de tunet, iar statuia 
de piatră a lui Zeus s-a prăbuşit în acea clipă şi s-a făcut bucăţi. 


Atunci când au văzut cum s-a făcut bucăţi statuia lui Zeus în faţa lor, dregătorul şi 
preoţii idolatri au poruncit ca tânăra Glicheria să fie ucisă cu pietre. Imediat, 
idolatrii au înconjurat-o pe fecioară, şi, turbaţi de mânie, au început să arunce în ea 
cu pietre. Însă, nici o piatră nu o atingea pe fată, ci trecea, când în dreapta, când în 
stânga ei, iar unele pietre nici nu ajungeau până la ea. Văzând aceasta, idolatrii nu 
au înţeles că ceea ce se întâmplă este o minune de la Dumnezeu, ci au zis că 
fecioara este o vrăjitoare şi de aceea, nu o atingeau pietrele. Prin urmare, au încetat 
să arunce cu pietre, ci doar o ocărau. 


Dregătorul a dat poruncă să fie aruncată în închisoare până în ziua următoare, dar a 
dat dispoziție temnicerilor de a o păzi foarte bine pentru ca, nu cumva, prin 
vrăjitorie, să evadeze şi să spună, mai apoi, că a ieşit din închisoare cu ajutorul 
Dumnezeului ei şi să înşele şi pe alţii. 


In după-amiaza aceleiaşi zile, preotul Filocrat a vizitat-o pe sfântă în închisoare, iar 
aceasta l-a rugat să o însemneze cu semnul Sfintei Cruci. 


În dimineaţa zilei următoare, dregătorul a chemat-o iarăşi pe sfântă în faţa 
judecătorului pentru a-i da sentinţa care trebuia să fie învăţătură de minte şi pentru 
ceilalți creştini. Sfânta a fost adusă în lanţuri în faţa judecătorului, iar acesta a 
întrebat-o dacă doreşte să aducă jertfă lui Zeus. Pentru a o convinge să facă acest 
lucru, a ameninţat-o că, dacă nu va aduce jertfă, va porunci să fie omorâtă. Sfânta a 
refuzat şi de această dată. Atunci, judecătorul a poruncit ca sfânta să fie atârnată de 
păr de un stâlp, iar apoi să îi fie jupuită pielea capului. În timp ce călăii duceau la 
îndeplinire porunca, sfânta se ruga continuu şi mulțumea Lui Dumnezeu. 


Când judecătorul a văzut că sfânta rămâne neclintită în hotărârea ei, a poruncit 
călăilor să o lovească peste faţă cu toiege. În tot acest timp, sfânta se ruga. Imediat 
ce a terminat rugăciunea, călăii au început să o lovească peste faţă. Dar, nu a durat 
foarte mult, că Dumnezeu l-a trimis pe îngerul său, care i-a lovit năprasnic pe 
aceştia, care au căzut muţi la pământ, neputând să mai grăiască ceva. Atunci, 
judecătorul a poruncit ca tânăra să fie dusă din nou în închisoare şi să nu 1 se dea 
nimic de mâncare. Sfânta Glicheria, radiind de bucurie şi dând neîncetat slavă Lui 
Dumnezeu, s-a întors iarăşi în temniţă. Temnicerul ei — care văzuse prin tot ce 
trecuse sfânta, dar şi minunile care se întâmplaseră şi avea mare respect faţă de ea 
— a luat-o şi a dus-o în celula în care stătea, în timp ce Glicheria se ruga continuu 
dând slavă Lui Dumnezeu. 

Aşa a rămas sfânta o bună bucată de timp în închisoare, rugându-se şi slăvind pe 
Dumnezeu, în timp ce îngerul Domnului îi aducea hrană şi apă în fiecare zi. 


Într-o zi, dregătorul trebuia să plece în Irăkleia. Atunci, s-a gândit să o ia cu el pe 
Glicheria, şi să o condamne la moarte, pentru a o da exemplu de nesupunere 
creştinilor de acolo. Când a ajuns la temniţă, a văzut că uşa celulei era pecetluită şi 
s-a gândit că Glicheria murise deja. Când a deschis uşa şi a intrat înăuntru, a găsit- 
o pe fecioară fără lanţuri la mâini iar alături avea o tavă pe care se găseau lapte şi 
pâine şi un vas cu apă. Plin de uimire şi neștiind că Dumnezeu îl trimitea pe îngerul 
său ca să îi dea de mâncare sfintei, el a scos-o din închisoare şi a luat-o cu el. 


Creştinii din lrâkleia, când au aflat că muceniţa lui Hristos, Glicheria, va fi adusă 
în oraşul lor, au alergat cu toţii ca să îi iasă în întâmpinare, avându-l în frunte chiar 
pe episcopul oraşului, Dometie. 


În ziua următoare, dregătorul a hotărât ca Glicheria să fie judecată iarăşi şi dacă ar 
fi refuzat din nou să jertfească idolilor, să fie aruncată în foc. Dar, şi de data 
aceasta, sfânta a mărturisit credinţa ei în Hristos. Atunci, dregătorul a poruncit ca 
fecioară să fie aruncată în cuptorul de foc. Pe când călăii aruncau lemne pe foc 
pentru ca văpaia focului să fie cât mai mare, sfânta s-a însemnat cu semnul Sfintei 
Cruci şi a început să se roage. Călăii au luat-o şi au aruncat-o înăuntru, dar, în acea 
clipă, rouă a căzut de sus, din cer, şi a stins văpaia focului. 

După aceasta, furios la culme, dregătorul a poruncit ca muceniţei să-i fie jupuită 
pielea capului până la frunte, iar slujitorii acestuia, după ce i-au legat sfintei 
mâinile şi picioarele, au făcut întocmai după cum li s-a poruncit. Văzând că 
Glicheria rabdă toate chinurile, dregătorul a poruncit să fie din nou aruncată în 
închisoare. Acolo, a dat poruncă să fie aşezată cu faţa în sus pe pietre ascuţite, 
astfel încât pietrele să îi sfâşie trupul puţin câte puţin atunci când va dori să se 
întoarcă de pe o parte pe alta, iar slujitorii au făcut întocmai cum poruncise 
dregătorul. Însă, la miezul nopţii, îngerul Domnului a fost trimis iar în celula 
sfintei. Acela i-a desfăcut lanţurile cu care era legată şi i-a uns rănile pe care le 
avea pe trup astfel că acestea s-au vindecat imediat şi nu se mai cunoştea nici 
măcar semnul unde fuseseră mai înainte. 


În ziua următoare, dregătorul a stat iar pe scaunul de judecată şi a poruncit ca 
sfânta să fie adusă în faţa lui. Atunci când temnicerul, pe nume Laodikios, a 
deschis uşa temniţei unde se găsea sfânta, a găsit-o înăuntru pe Glicheria, fără 
lanţuri şi teafără, încât nu a recunoscut-o. Sfânta i-a spus: „Nu-ţi face rău şi cruță-ţi 
viaţa, fiindcă eu sunt cea pe care o cauţi”. 


Temnicerul, plin de uimire şi înfricoşat, a scos-o pe sfântă din închisoare, şi, după 
ce s-a legat el însuşi cu lanţurile cu care era ea legată, s-a prezentat, împreună cu 
ea, în faţa judecătorului. Nevenindu-i să creadă ceea ce se întâmplă, judecătorul l-a 
întrebat pe temnicer de ce a făcut aceasta, iar acela i-a povestit tot ceea ce s-a 
întâmplat. Imediat, judecătorul a poruncit ca temnicerului să 1 se taie capul, iar 
călăi l-au înşfăcat şi l-au decapitat acolo, pe loc. Mai apoi, câțiva creştini au luat 
rămăşiţele pământeşti ale temnicerului - ce primise botezul sângelui - şi le-au 
îngropat cu mare evlavie. 


După aceea, dregătorul a poruncit ca Glicheria să fie aruncată la fiare. Auzind 
vorbele aceluia, în loc să se înspăimânte, Glicheria se bucura ca şi cum urma să 1 se 
întâmple ceva bun. 


După ce dregătorul şi poporul adunat s-au aşezat pe scaune în arenă, sfânta a fost 
adusă şi aruncată în mijlocul fiarelor hămesite care s-au năpustit asupra ei. Astfel 
şi-a aflat sfârşitul muceniţa lui Hristos, Glicheria, care, până în ultima clipă a vieţii 
ei L-a mărturisit pe adevăratul Dumnezeu şi Mântuitorul lisus Hristos. 


Episcopul oraşului, Dometie, a luat cinstitele moaşte şi le-a îngropat cu mare cinste 
într-un loc, în afara oraşului. 

Tropar, glasul al III-lea, „De frumuseţea”: Pe buna fecioară a lui Hristos să o 
cinstim, pe cea care, răbdând durerile chinurilor şi neputinţa trupului, veninul 
şarpelui şi caznele călăilor le-a biruit prin voia Creatorului. Şi, de Dumnezeu fiind 
slăvită, noi să-i strigăm: Bucură-te, Glicheria, cea cu minte dumnezeiască! 

Cu ocazia unei astfel de sărbători păgâne, Glicheria, la văzul statuilor idoleşti face 
semnul sfintei cruci asupra lor. A avut loc un fapt minunat. Idolii s-au dărâmat. 
Pârâtă de mulțimea speriată Glicheria a fost condamnată la lapidare. A supravie- 
țuit. După aceasta a fost încarcerată şi supusă la nenumărate chinuri. 


A fost mutată apoi din Traianopoli la Heracleea. Aici, aflând episcopul cetăţii Dio- 
nisie de venirea sa, au întâmpinat-o frumos şi au întărit-o. 


A suferit mult pentru dragostea ei de Domnul. Înţelegând profunzimea credinţei ei, 
cel ce o tortura s-a convertit. La auzul acestei veşti, mai marii săi l-au decapitat. 


Glicheria a fost dată în cele din urmă la lei. Aceştia nu s-au atins de sfântul ei trup, 
ci dimpotrivă au stat lângă ea să îi mângâie. Sfânta s-a rugat Mirelui ceresc Hristos 
Domnul, să nu îi fie trecută acest pahar al suferinţei martiriului. Atunci una dintre 
leoaice i-a dăruit moartea. 


Episcopul Dionisie a luat trupul Glicheriei şi l-a înmormântat în apropierea cetății. 


Glicheria a fost una dintre cele mai cunoscute sfinte martire din Tracia şi Moesia, 
cinstirea ei fiind foarte răspândită. Cunoaştem faptul că în anul 591 împărații 
Mauriciu și Heraclie i-au vizitat biserica din Heracleea şi s-au închinat cu evlavie 
cinstitelor sale moaşte. 


Mai târziu, în cel de-al optulea secol, o parte dintre ele au fost duse şi aşezate spre 
cinstire la Lemnos. 


Mireasă a lui Hristos, sensibilă însă curajoasă, Sfânta Glicheria ne învaţă peste 
veacuri îndrăzneala mărturisirii credinţei. 

Arhid. Ştefan Sfarghie - Sinaxar - Sfânta muceniță Glicheria 


Sfânta muceniţă Glicheria a trăit în vremea în care Imperiul Roman era condus de 
împăratul Antonin Piul (138-161), guvernator al Greciei fiind Savin. Ea făcea parte 
din rândul creştinilor care trăiau în Trianopol, cetatea Traciei, adunându-se în toate 
zilele pentru a aduce slavă lui Dumnezeu. 


Împăratul Antonin, fiind păgân, a trimis poruncă pretutindeni ca toţi să aducă jertfe 
idolului păgân Zeus, însă Sfânta Glicheria, însemnându-se cu semnul crucii, a mers 
la dregător şi a mărturisit că este creştină şi că nu va sluji idolilor păgâni. Însă 
dregătorul nu a luat în seamă mărturisirea ei, ci i-a poruncit cu asprime să jer- 
tfească lui Zeus. Intrând ea în capişte, s-a rugat lui Dumnezeu şi îndată, numai cu 
puterea rugăciunii, idolul lui Zeus s-a surpat şi a căzut la pământ zdrobindu-se. 
Văzând acestea, păgânii care erau de faţă au aruncat cu pietre în Sfânta Glicheria şi 
pentru că nu o puteau lovi au spânzurat-o de cosiţe, au strujit-o pe tot trupul, apoi 
au întemnițat-o, poruncind să nu 1 se dea mâncare mai multe zile. 


Cât timp a fost închisă, Sfânta Glicheria a primit hrană de la un înger al Domnului 
şi astfel ea nu a suferit nici un rău. 

Când a văzut-o din nou nevătămată, dregătorul şi cei ce erau cu el s-au mirat, căci 
intrând în temniţă la ea au găsit acolo pâine, lapte şi apă, deşi peceţile temniţei erau 
la locul lor. 


După aceea au aruncat-o într-un cuptor cu foc şi stingându-se focul cu rouă din cer 
fecioara a ieşit nevătămată. Pentru aceasta i-au jupuit pielea de pe cap, până la 
frunte, şi au aruncat-o din nou în temniță, dar un înger al Domnului a vindecat-o, 
motiv pentru care temnicerul Laodichie L-a mărturisit pe Hristos-Domnul. 


În cele din urmă, Sfânta Glicheria a fost aruncată fiarelor sălbatice, dându-și astfel 
sufletul în mâinile lui Dumnezeu. 

Iulian Dumitraşcu - Calendar ortodox - Sfânta muceniţă Glicheria, cuviosul 
Serghie mărturisitorul 


Sfânta muceniţă Glicheria ( 141) - s-a născut la Roma într-o familie bogată. Tatăl 
ei era prefect şi senator în cadrul Imperiului Roman. Întreaga familie s-a mutat în 
Tracia, în oraşul Traianopolis, unde, nu după mult timp, ambu părinți ai sfintei 
muceniţe au trecut la cele veşnice. 


In timpul sărbătorii păgâne „Lampadoforia” închinată zeiţei Dia, toți locuitorii 
cetăţii trebuiau să aducă jertfă de mulțumire, însă sfânta muceniţă a refuzat acest 
lucru, mărturisind în fața guvernatorului Sabin că este creştină. 


A fost bătută cu pietre, întemniţată, apoi a doua zi a fost îndemnată din nou să 
aducă jertfă zeiţei, însă a refuzat din nou, fapt pentru care a fost închisă fără hrană 
şi apă câteva zile, însă prin minune dumnezeiască nu a pățit nimic. Apoi, a fost 
dusă în Heracleea, fiind supusă iarăşi unor chinuri groaznice, în cele din urmă a 
trecut la cele veşnice. 


508 2 2 
Cuviosul Serghie mărturisitorul (sec. IX) - Cuviosul Serghie a suferit moarte de 
mărturisitor în timpul împăratului Teofil (829-842) pentru că a apărat cinstirea 
Sfintelor icoane. 

Sfântul Nicolae Velimirovici - Proloagele de la Ohrida - Pomenirea Sfintei 
muceniţe Glicheria 


Glicheria a fost fiica unui guvernator roman. Ajungând săracă după moartea tatălui 
ei, Glicheria s-a stabilit în cetatea Traianopolis din Tracia. 


Sub domnia răului împărat Antoninus, Glicheria a fost pusă să aducă jertfe înaintea 
idolului lui Zeus. 


Glicheria şi-a desenat semnul Sfintei Cruci pe frunte şi atunci când prefectul Sabi- 
nus a întrebat-o unde îi este candela (căci cei care aduceau jertfă idolului trebuiau 
să poarte candele în mâini), Glicheria a arătat cu degetul spre fruntea ei şi a zis: 


La rugăciunile ei un fulger a lovit statuia lui Zeus şi a sfărâmat-o la pământ. Pre- 
fectul, înfuriat, a poruncit să fie biciuită şi aruncată în temniţă. El a pecetluit uşile 
temniţei, în scopul ca nimeni să nu poată pătrunde la ea şi de a o omort pe fecioara 
Glicheria prin înfometare. Dar îngerul Domnului s-a pogorât în temniţă şi i-a adus 
ei hrană din cer. După oarecare timp, când prefectul a socotit că Glicheria trebuie 
deja să fi murit de foame, el a deschis uşile temniţei şi a rămas uluit să o vadă pe 
fecioară vie, sănătoasă, luminoasă şi fericită. 

Martor al acestei minuni, temnicerul Laodicius L-a mărturisit cu glas mare înaintea 
prefectului pe Hristos Dumnezeu, lucru pentru care a fost omorât imediat, prin tă- 
ierea capului. 


După aceasta Glicheria a fost aruncată într-un cuptor de foc, dar a rămas nevătă- 
mată de el. Stând în mijlocul focului şi aducându-și aminte de cei trei tineri din 
cuptorul de foc din Babilon, Glicheria a lăudat pe Domnul. 


Dar ieşind vie de acolo, ea a fost în cele din urmă aruncată la lei. Rugându-se lui 
Dumnezeu, această sfântă muceniţă fecioară şi-a dat sufletul în mâinile lui Dumne- 
zeu, pentru care a îndurat cu vitejie multe chinuri. 


Ea a luat mucenicia cu cinste la anul 177. Din sfintele ei moaşte curgea mir 
înmiresmat, care vindeca tot felul de bolnavi ce sufereau de boli grele. 

Cântare de laudă la Sfânta muceniţă Glicheria 


„Jertfeşte idolilor, Glicheria!" 
Porunceşte judele nebun. 
„Altminteri arsă vei fi cu foc!" 


Glicheriei de jude-i e milă: 

„Unul este Dumnezeu; iar aceştia 

pe care tu-i cinsteşti 

în mintea-ți rătăcită, 

sunt diavoli, 

biete judecător! 

De ce jertfe grăieşti, omule fără minte?! 


Au nu fost-a Jertța cea de pe Golgota, 
Nu fost-a ea Jertfă înfricoşată, 
Dumnezeiască şi sângeroasă, 

Ce toate sângeroasele de după ea 
Le-a abolit? 


Ci după acea înfricoşată Jertfă 
O singură jertfă mai trebuieşte, 
Pe care Domnul o cere de la noi: 

Jertfa rugăciunii curate, 

Pe altarul inimii jertfită; 

Jertfa milostivirii, întru lucrul mâinilor nevinovate; 
Jertfa credinţei, a nădejdii, a iubirii, a evlaviei. 


Aceasta-i jertfa mea, o jude, 

Pe care eu mă sârguiesc 

înaintea Domnului Dumnezeului meu Celui Viu, 
Făcătorului meu, să o aduc. 

Domnul Atotsfânt astfel de jertfă doreşte, 

Iar nu leşuri de animale însângerate şi moarte." 

Sfânta muceniţă Glicheria: “Bucură-te mucenica lui Hristos, Eufimia prea 
vestită!” 


Sfânta Glicheria (cuvântul glikos din greacă înseamnă dulce) a trăit în zilele 
împăratului Antonin şi a guvernatorului Savin, în cetatea Traianopolei. Şi 
aducând guvernatorul jertfă idolilor în cetate, sfânta a făcut semnul cinstitei cruci 
pe frunte şi a mers la guvernator, declarând că este creştină şi roaba lui Hristos. Şi 
îndemnând-o guvernatorul ca să jertfească, ea a intrat în capişte şi făcând 
rugăciune către Dumnezeu, a surpat idolul lui Zeus şi l-a zdrobit. lar păgânii ce 
erau acolo aruncau cu pietre asupra ei şi nu o ajungeau. 


De aceea au spânzurat-o de cosiţe şi au strujit-o şi au pus-o în temniţă, dându-se 
poruncă să nu i se dea mâncare multe zile. Dar ea primind hrană prin înger, nici un 
rău n-a pătimit şi intrând la dânsa în temniţă şi găsind o strachină şi pâine şi lapte şi 
apă, cu toate că temniţa era încuiată s-au îngrozit guvernatorul şi cei ce erau cu el. 


După aceea a fost supusă la multe felurite chinuri şi rămânând nevătămată, a făcut 
pe temnicerul Laodichie să se cutremure şi să mărturisească pe Hristos, pentru care 
i s-a tăiat capul. lar sfânta a fost dată la fiare şi aşa şi-a dat sufletul la Dumnezeu. 
ŞI se îngropară sfintele ei moaşte în Iraclia Traciei. 

Salutând-o pe Eufimia, Sfânta Glicheria le arată al cărei Sfinte este trupul pe 
care îl găsiseră 


Deci, când au ajuns în insula numită Lemnos, a început o furtună mare. ŞI, 
ajungând într-o extremitate sălbatică şi periculoasă a insulei, au deznădăjduit că nu 
vor mai putea naviga şi s-au temut că nu se vor putea salva. Atunci Dumnezeu, 
pentru rugăciunile prea vestitei, a liniştit valurile mării, îndepărtând pericolul şi 
aceştia s-au găsit în pace. Şi L-au mărit pe Dumnezeu şi au dat moaştelor dreapta 
cinstire. 


S-au întrebat şi au încercat să găsească al cărui sfânt sunt relicvele. Şi au primit 
descoperirea numelui Sfintei ce avea moaştele prin salutul Sfintei Glicheria faţă de 
numele Sfintei, deoarece pe acea insulă se găseau relicvele Sfintei Glicheria / 
Sfânta Glicheria, martiră din leraclia Traciei, s-a bucurat pentru un timp 
îndelungat de un cult bine stabilit în acest oraş, care nu era prea îndepărtat de 
capitală. Nu se ştie, însă, când a fost mutat trupul ei la Lemnos. Pomenirea ei se 
face în 13 mai.] 


ŞI, în acea noapte, li s-a părut că a ieşit de pe insulă mucenica lui Hristos Glicheria, 
că aceasta, adică Sfânta Eufimia, a ieşit din corabie şi s-au îmbrăţişat. 


Şi a spus cea care a venit de pe insulă către cea care a venit din corabie: Pi 
şi după ce s-au îmbrăţişat iarăşi, 
s-au despărțit una de cealaltă. 


Atunci cei doi, demnii de amintire, marinarii Serghie şi Sergonas, căci acestea erau 
numele lor, s-au trezit şi cu lacrimi şi cu plânset mare au luat în mâini sfintele 
moaşte şi au sărutat racla în care fuseseră ţinute. Şi, când s-a luminat de ziuă, au 
început să navigheze, voind să ajungă în patria lor. Dar, după ce au plutit aproape 
douăzeci de mile, a suflat un vânt împotrivă şi fără să vrea, s-au întors iarăşi în 
locul de unde plecaseră. 


(Traducere Eufemia Toma după Martiriul Sfintei muceniţe a lui Hristos 
Eufimia, Ecodicibus Athenieni 1027.) 

Sfântul Iustin Popovici: Predica a treia la Duminica Sfinţilor părinţi de la 
Sinodul întâi Ecumenic şi la prăznuirea Sfintei muceniţe Glicheria (1974) 


Martorii Domnului Celui Înviat 


lată minunata Buna-Vestire a Sfintei Evanghelii de astăzi. Buna-Vestire: nu mai 
există moarte! Nu mai există moarte. Domnul Hristos a venit în această lume 
pământească, S-a coborât în această insulă a morţii, ca să-l preschimbe în insula 
nemuririi. S-a coborât în această lume, cum se spune în Sfânta Evanghelie de 
astăzi, ca să dea Viaţă veşnică tuturor (loan 17,2). Tuturor, fiecărei funţe omeneşti 
şi fiecărei creaturi. Oare a făcut Domnul aceasta? Fără îndoială Domnul a făcut 
aceasta prin Învierea Sa din morţi. A biruit moartea! A biruit moartea pentru 
fiecare dintre noi, pentru fiecare fiinţă omenească şi pentru fiecare neam omenesc. 
Și nu numai că a biruit-o, ci a dăruit şi Viaţa veşnică. 


Și Domnul a arătat aceasta prin nenumărate pilde spre a servi ca model prin fiecare 
Sfânt: că El într-adevăr a venit în această lume să dăruiască omului Viaţă veşnică; 
să aducă aminte oamenilor că ei sunt creaţie dumnezeiască; că sufletul lor este din 
Ceruri; că sufletul lor este nemuritor; că sufletul nemuritor înveşniceşte şi trupul. 
ŞI trupul este creat pentru Domnul (1 Corinteni 6, 13 şi 19), aşa cum spune Sfânta 
Evanghelie. Şi trupul este creat pentru Viaţa veşnică şi el va învia şi trupul 
fiecăruia şi al meu şi al tău şi al fiecărei ființe omeneşti va învia în ziua 

înfricoşătoarei Judecăţi, ca să se încorporeze sufletului său şi să moştenească 
Impărăţia Cerurilor. 


lată, nenumărați mărturisitori ai acesteia. Noi astăzi slăvim pe Sfinţii Părinţi de la 
primul Sinod Ecumenic, cei trei sute optsprezece care ne-au şi arătat şi au 
mărturisit adevărul Evangheliei lui Hristos şi adevărul Bunei Sale Vestini: Că 
această lume a încetat să mai fie ostrovul morţii şi a devenit ostrovul nemuririi. Şi 
fiecare este chemat să ajungă să trăiască aceasta, să-şi găsească sensul în această 
lume ca fiinţă omenească, sensul adevărat, singurul sens. 


lată: trei sute optsprezece Părinţi - ce au mărturisit ei, ai cui martori sunt ei? Sunt 
Martorii Dumnezeu-Omului Hristos Celui Înviat, sunt martorii Lui, ca Dumnezeu 
Cel Adevărat. Prin ce L-au mărturisit ei? L-au mărturisit prin viaţa lor sfântă, prin 
biruinţa lor asupra păcatelor, asupra morţii, biruinţa asupra iadului şi asupra tuturor 
diavolilor. Astfel, ei sunt de fapt singurii adevărații Conducători de oşti ai oastei 
creştine a lui Hristos în această lume. Conducători de oşti care se luptă pentru noi 
şi împreună cu noi şi în jurul nostru, împotriva oricărui păcat, împotriva oricărei 
morţi, împotriva oricărui diavol şi asigură Viaţa veşnică. 


De aceea Biserica îi slăveşte şi îi proslăveşte pe Sfinţi în fiecare zi, fiindcă ei sunt 
mărturisitori Dumnezeu-Omului Hristos Celui Înviat, a Celui pururi Atotputernic. 
Nu numai ei, Sfinţii Părinţi, ci şi fiecare Sfânt şi fiecare mucenic şi fiecare 
mărturisitor, toţi sunt mărturisitorii singurului adevăr, adevărului esenţial în această 
lume, iar acesta este Învierea lui Hristos! Şi prin aceasta mărturisitorii vieţuirii 
noastre. 


lată, şi Sfânta muceniţă Glicheria este mărturisitoare Dumnezeului-Om, Hristos 
Celui Înviat, este mărturisitoarea autenticităţii credinţei Sale, mărturisitoarea 
autenticităţii Adevărului Său, Dreptăţii Sale, Dragostei Sale, Chinuită şi sfâşiată, ea 
L-a mărturisit fără să se dea înapoi. Aruncată în foc, într-un cuptor încins, ea a 
rămas neatinsă. Mărturisindu-L. pe Domnul Hristos ca Dumnezeu Cel Adevărat, 
ocărând şi aruncând fabule şi ghicitori păgânilor şi politeiştilor, prin aceasta şi ea 
ne arată că moartea într-adevăr a fost biruită, păcatul a fost într-adevăr biruit şi 
nouă tuturor ne-a fost asigurată Viaţa veşnică. 


Și ce ne cere El? Credinţa în Domnul Hristos, credinţa şi străduinţa în împlinirea 
poruncilor Sale, vieţuirea după Sfintele Sale virtuţi. Și Domnul dăruieşte putere 
tuturor care arată o asemenea credinţă în EL. 

lată şi Sfânta Glicheria şi toți Sfinţii mucenici şi Sfinţii Părinţi mărturisesc - ce? 
Mărturisesc că Domnul Hristos este într-adevăr Dumnezeu Atotbiruitorul, Ade- 
văratul Dumnezeu, că toate celelalte sunt minciuni, dacă nu slujesc Lui. Tot aşa şi 
omul şi fiecare ființă omenească. Noi ne osândim pe noi înşine la moarte, săvârşim 
sinucidere dacă nu credem în Domnul Hristos, dacă nu ţinem poruncile Sale, dacă 
nu trăim după Sfânta Sa Evanghelie. În această lume există nenumărați sinucigaşi 
duhovniceşti care se ucid pe sine — prin ce? Prin aceea că resping credinţa în 
Domnul Hristos. Nu cred în EI, în Singurul Dumnezeu Cel adevărat, Care într- 
adevăr asigură biruinţa asupra morţii şi dăruieşte fericirea fiinţei omeneşti. Cum? 
Omul care este în afara lui Hristos şi fără Hristos nu ştie. 


Și noi, creştini ortodocşi fiind, având întregul Adevăr al lui Hristos împreună cu 
noi în Biserica noastră, primim forța şi tăria să ne luptăm împotriva fiecărui păcat 
şi să ne curăţim pe noi înşine de orice păcat. Nu am cuvinte: sunt neputincios, nu 
mă pot lupta împotriva acestui păcat sau împotriva acelui păcat. Cugetă, Apostolul 
Pavel a fost om ca şi tine şi ce a dăruit de la el însuşi? Sfântul mare mucenic 
Gheorghe a fost om ca şi tine şi ce a dăruit el de la sine însuşi? Și nenumărați 
Drepţi în Biserica lui Hristos, aceştia sunt oameni ca şi tine, ca şi mine, numai, prin 
ce se deosebesc de noi? - Prin râvnă şi prin credinţă. Sileşte-te la orice bine, căci 
nu poţi fi creştin în această lume dacă nu te sileşti la bine. Căci păcatele trag şi într- 
o parte şi în alta, sus şi jos, ispitele sunt nenumărate. Şi tu eşti dator să te sileşti la 
orice bine. 


lată, te-a jignit acesta şi acela, ce trebuie să faci? Să te sileşti să-l ierți, să te rogi lui 
Dumnezeu pentru el şi atunci eşti pe calea cea bună. Te înjură, te scuipă, te 
ocărăşte — roagă-te lui Dumnezeu pentru ei ca Domnul să-i izbăvească de aceste 
VICII, căci ei de fapt se omoară pe sine, iar nu pe tine. Astfel, nimeni nu are scuze 
pentru neîmplinirea poruncilor lui Hristos, căci ne-a dăruit Domnul toate 
mijloacele că într-adevăr să biruim orice păcat: ca mândria să o biruim cu 
smerenia, ca răutatea să o biruim cu dragostea, ca orgoliul, necuviinţa să o biruim 
cu smerenia, ca fiecare păcat să îl biruim cu virtutea. Şi noi trăind în această lume, 
trăind în Biserica lui Hristos, întotdeauna suntem ajutaţi de Sfinţii lui Dumnezeu pe 
această cale curajoasă şi dreaptă — pe calea luptei cu păcatul şi a biruinţei asupra 
păcatului, pe calea luptei cu moartea şi a biruinţei asupra morţii. 


Fie ca Sfinţii Părinţi prăznuiți astăzi şi Sfânta muceniţă Glicheria, pe care o 
prăznuim şi o slăvim, să ne fie de ajutor nouă tuturor ca şi noi să împlinim 
poruncile lui Hristos, ca şi noi să ne întărim credinţa noastră în Domnul Hristos Cel 
Înviat. Ca să nu ne temem nici de păcat, nici de moarte, crezând în Domnul Cel 
fără de moarte şi fără de păcat. 

Fie că rugăciunile Sfinţilor Părinți de la primul Sinod Ecumenic şi ale Sfintei 
muceniţe Glicheria să ne ajute pe fiecare dintre noi, iar noi în această lume să 
apărem ca biruitori asupra oricărui păcat, asupra oricărei morţi, asupra oricărui 
diavol. Şi astfel, cu rugăciunile lor, să dobândim Viaţa veşnică. 


Hristos a înviat! Adevărat a înviat! 

mântuieşte sufletele noastre. 


” mântuieşte sufletele noastre. 


| Troparul Sfintei Muceniţe Glicheria 


13 Mai - Glasul 4 


Mieluşeaua Ta, Iisuse, Glicheria, strigă cu glas mare: 
pe Tine, Mirele meu, te iubesc şi pe Tine căutându-Te 
mă chinuiesc şi împreună mă răstignesc, şi împreună 
mă îngrop cu Botezul Tău; şi pilmepe Venize Tine, 

ca să împărăţesc întru Tine; „ca 

și mor pentru tine, ca să viez 
pentru Tine; ci, ca o jertfă 
fără de prihană, primeşte-mă 
pe mine ceea ce cu dragoste 
mă jertfesc Ţie. Pentru 
rugăciunile ei, ca un milostiv, 


| Troparul Sfintei Muceniţe Glicheria | 


13 Mai - Glasul 4 


Mieluşeaua Ta, Iisuse, Glicheria, strigă cu glas mare: 
pe Tine, Mirele meu, te iubesc şi pe Tine căutându-Te 
mă chinuiesc şi împreună mă răstignesc, şi împreună 
mă îngrop cu Botezul Tău; şi ălzmeze poniza Tine, 

ca să împărăţesc întru Tine; age 
și mor pentru tine, ca să viez 
pentru Tine; ci, ca o jertfă 
fără de prihană, primeşte-mă 
pe mine ceea ce cu dragoste 
mă jertfesc Ţie. Pentru 
rugăciunile ei, ca un milostiv, 

Bucură-te, Sfântă muceniţă Glicheria! 

